
Ceea  ce  defineşte  o  personalitate  excepţională  este  bel¬ 
şugul  înfăptuirilor  legate  de  osârdia  şi  geniul  ei  —  şi  mai 
ales  credinţa  de  nebiruit  care  zace  la  obârşia  acestor  în¬ 
făptuiri. 

Adevărul  acesta  este  valabil,  astăzi  ca  şi  altă  dată, 
mai  ales  pentru  arhipăstorul  Românilor  ortodocşi  din  ţara 
de  sus  a  Ardealului,  Prea  Sfinţia  Sa  D,  D.  Nicolae  Colan, 
Episcopul  Vadului,  Feleacului  şi  Clujului,  membru  activ  al 
Academiei  Române,  care  s'a  învrednicit  a  săvârşi,  cu  bi¬ 
necuvântare  dela  Dumnezeu  şi  laudă  dela  oameni,  în  28 
Noemvrie  a.  c.,  al  cincizecilea  an  al  strălucitei  Sale  vieţi. 

Momentul  acesta  nu  putea  trece  neîncrestat  la  ră¬ 
bojul  bucuriilor  pe  cari  ni  le  hărăzesc  cu  atâta  sgârcenie 
vremurile  aspre  ce  le  străbatem.  Iubirea  şi  preţuirea  una¬ 
nimă  de  care  se  bucură  Prea  Sfinţia  Sa,  înfiorata  recu¬ 
noştinţă  cu  care  este  rostit  numele  popularului  înaintestă- 
tâtor  al  obştei  dreptcredincioase  de  „dincolo  de  deal“  şi 
mai  presus  de  toate  pilduitoarea  Sa  apostolic  „între  nea¬ 
muri",  ce-şi  toarce  fără  contenire  isbânzile  duhovniceşti 
din  caierul  tradiţiilor  noastre  străbune  şi  din  plinătatea 

î 

unui  suflet  de-o  seninătate  ioaneica  şi  de-o  osârdie  pau- 
lină,  justifică  îndeajuns  creştineasca  noastră  cutezanţă  de-a 
ne  Îngădui  popasul  de  faţă.  * 

Acum  şapte  ani,  când  votul  reprezentanţilor  legiuiţi 
ai  clerului  şi  poporului  —  rostit  cu  un  entuziasm  arareori 
întâlnit  în  analele  alegerilor  noastre  episcopale  —  îi  oferia 
scaunul  reînviatei  ctitorii  a  lui  Ştefan  cel  Mare  şi  Sfânt, 
un  simţământ  de  încredere  şi  certitudine  se  înstăpânise 
peste  toată  suflarea  românească:  la  Cluj  aveam  un  vlădică 
pe  măsura  necesităţilor  duhovniceşti  ale  cetăţii  universi¬ 
tare  ardelene.  Volburile  vremurilor  de  răsboiu,  cu  costisi¬ 
toarele  lor  dislocări  politice  şi  sociale,  pricinuite  —  la  noi 
—  de  atâtea  nedrepte  amputări  teritoriale,  păreau  destul 
de  îndepărtate  ca  să  ne  fi  putut  gândi  atunci  că  tânărul 
şi  eminentul  Ierarh  rânduit  în  scaunul  episcopal  al  Clujului 
era  desăvârşit  pregătit  şi  pentru  eroica  misiune  de-a  le 
purta  sporul  de  poveri  şi  de-a  îmblânzi  urgia  lor  cu  zelul 
şi  tenacitatea  pe  cari  i  le  cunoşteam  de  mult,  Apostolia 
Sa,  urzită  sub  jug  străin,  ne-a  încredinţat  de  acest  lucru 
mai  presus  de  aşteptările  unora  —  între  cari  n’am  putea 
consimţi  în  ruptul  capului  să  ne  socotim  şi  noi.  Asta,  din 
mai  multe  pricini,  cari  nu  pot  fi  spuse  toate  acum. 

Ne  întoarcem  cu  gândul  la  solemnităţile  împreunate 
cu  triumfala  Sa  intrare  în  rândurile  vlădicilor  ardeleni. 
Odată  cu  darul  arhieriei,  dobândii  în  ziua  întâia  a  Rusa¬ 
liilor  anului  1936,  Prea  Sfinţia  Sa  primea  următorul  în¬ 
demn: 

„  Toată  taina  slujbei  noastre  plină  de  grea  răspundere 
zace  în  devotamentul  şi’n  sfinţenia  gândurilor  cu  cari  ne 
punem  puterile  întru  îndeplinirea  ei.  Când  vei  întâlni  obsta¬ 
cole  şi  greutăţi  în  calea  misiunii  ce  ai  primit-o,  să  ceri  în 
cucernice  şi  fierbinţi  rugăciuni  ajutorul  Celui  de  sus,  căci 
El  întăreşte  şi  însufleţeşte  pe  cei  cari  îi  slujesc  cu  credinţă 
şi  cu  inimă  curată.  Să  fii  tălmăcitor  vrednic  al  voii  Lui 
înaintea  poporului ,  care-ţi  va  răspunde  cu  iubire  la  iubirea 
ce-i  vei  arăta" . 

Vorbia  înalt  Prea  Sfinţitul  Mitropolit  Nicolae  al  Ar¬ 
dealului,  a  cărui  iubire  faţă  de  tânărul  Ierarh  a  fost  în 
toată  bunăvremea  la  înălţimea  vredniciilor  dovedite  de  cel 

mai  devotat  şi  mai  dotat  dintre  ucenicii  Săi,  Tocmai  de 
aceea,  îndemnul  transcris  aci  dobândia  valoarea  unui  tes¬ 
tament.  Era,  parcă,  o  prevestire  a  împrejurărilor  maştere 
ce  aveau  să  prăvălească  atâta  nespusă  jale  şi  amar  asupra 
turmei  care  se  pregătia  atunci  să-şi  întâmpine  visatul 
„mire"  cu  stâlpările  unei  indescriptibile  bucurii  şi  a  nă¬ 
dejdilor  ce  le  punea  în  roadele  strădaniilor  Sale  ulterioare, 

Modest  şi  sincer,  în  vibrantul  Său  răspuns  Prea  Sfinţia 
Sa  se  lega  solemn  să  împrumute  din  tâlcul  praznicului  Po¬ 
gorârii  Duhului  Sfânt  „ toată  înţelepciunea,  spre  a  fi  cât  mai 
de  folos  Bisericii  şi  Neamului" , 

Previziunile  înalt  Prea  Sfinţitului  Mitropolit  Nicoiae 
s'au  împlinit  pas  cu  pas.  Al  doilea  Episcop  al  Vadului, 
Feleacuîui  şi  Clujului  s’a  dovedit  şi'n  această  împrejurare 
—  ca  şi  care  alta  mai  grea  nu  ne  putem  imagina,  decât 
doar  cununa  martiriului  —  la  înălţimea  vredniciilor  Sale 
trecute  şi  a  înaltei  vreri  care-1  rânduise  înaintestătător  în 
Clujul  atâtor  isbânzi  româneşti  şi,  astăzi,  al  atâtor  doruri 
fără  leac. 

Neistovita  bunăvoinţă  a  înalt  Prea  Sfinţitului  Mitropolit 
Nicoiae  al  Ardealului  ne-a  hărăzit  rara  favoare  de  a-1 
putea  vedea  pe  Prea  Sfinţitul  Episcop  Nicoiae  Colan 
într'una  din  serile  tulburi  ale  lui  Septemvrie  1940,  câteva 
zile  înainte  de  sorocul  intrării  Clujului  sub  rigorile  vre¬ 
melnicei  stăpâniri  actuale.  Ne  dăm  cât  se  poate  de  bine 
seama  că  încă  n’a  sosit  ceasul  desvăluirii  amintirilor.  Nu 
putem  rezista,  însă,  ispitei  de-a  mărturisi  că  întrevederea 
înalţilor  Ierarhi,  din  noaptea  aceea  de  neuitat,  a  pecet¬ 
luit  infrangibiia  Lor  hotărâre,  luară  independent  unul  de 
altul  cât  ce  au  fost  date  publicităţii  prevederile  dictatului 
dela  Viera  :  locul  Arhipăstorului,  la  bine  şi  la  rcu,  este 
alăturea  de  turma  încredinţată  purtării  Sale  de  grije.  Ci¬ 
team  această  eroică  deriziune  în  ochii  aceia  buni,  învă¬ 
luiţi  de  duioşia  istoricei  întâlniri,  cari  întindeau  filial,  din 
capătul  scării  de  onoare  a  Feşedinţei  episcopale  a  Clu¬ 
jului,  două  braţe  deschise  cu  iubire  ca  să  primească  pă¬ 
rinteasca  îmbrăţişare  a  marelui  nostru  Chiriarh  dela  Sibiu. 
Este  pentru  noi  o  datorie  de  onoare  —  numai  atât,  deo¬ 
camdată  —  să  mărturisim  că  în  cursul  acelei  întrevederi, 

la  desfăşurarea  amănunţită  a  căreia  am  asistat  tot  timpul, 
rămânerea  Prea  Sfinţitului  Episcop  Nicolae  Colan  la  po¬ 
stul  său  de  cârmaciu  al  Bisericii  Românilor  ortodocşi  din 
Ardealul  de  Nord  era  considerată,  din  ambele  părţi,  ceva 
de  sine  ’nţeles.  Va  veni  odată  vremea  să  putem  spune, 
fără  calculate  precauţiuni  şi  fără  reticenţe,  cât  ne-a  im¬ 
presionat  această  măreaţă  pildă  de  curaj  creştinesc,  des¬ 
prinsă  parcă  din  repertoriul  înmărmuritoarelor  dovezi  de 
devotament  necondiţionat  faţă  de  îndatoririle  de  căpetenie 
ale  apostoliei  lor,  pe  cari  le-au  vădit  mai  toţi  luceferii 
prigoniţi  ai  începuturilor  Bisericii  celei  una  şi,  nu  mai 
puţin,  năpăstuitele  feţe  vlădiceşti  ce  luminează  milenara 
întunecare  a  istoriei  Ardealului  mucenicit.  Dacă  e  ade¬ 
vărat  că  activitatea  anterioară  intrării  în  Episcopat  a  Prea 
Sfinţitului  Episcop  Nicolae  Colan  a  stors  accente  de  ne¬ 
precupeţită  admiraţie  tuturor  celor  ce  l-au  văzut  la  lucru, 
sau  au  avut  norocul  să  ostenească  în  preajma  Sa,  apoi 
episodul  amintit  sumar  aci,  după  smerita  noastră  socotinţă, 
l-a  predestinat  definitiv  pentru  onorurile  hărăzite  de  re¬ 
cunoştinţa  obştească  titularilor  scaunelor  celor  mai  de  sus 
ale  gloriilor  Ierarhiei  noastre  naţionale.  Numele  Său  e 
astăzi  pe  buzele  tuturor  trejilor  Români.  Şi  ostenelile  Sale 
încununate  de  succes,  tot  aşa.  Mereu  în  mijlocul  turmei 
dreptcredincioase,  pe  care  o  cercetează  până  şi  'n  cele 
mai  dosite  cătune,  la  centrul  eparhial  Prea  Sfinţia  Sa  des¬ 
făşură  una  din  cele  mai  prodigase  activităţi,  Ca  Apo¬ 
stolul  pentru  care  vădeşte  pre^unţe  speciale  din  ceasul 
manifestării  vocaţiei  Sale  misionare,  actualul  Episcop  al 
Vadului,  Feieacului  şi  Clujului  se  face  „tuturor  toate ",  ca 
pe  toţi  să-i  îndrumeze  pe  cărările  de  lumină  neapusă  ale 
Evangheliei  mântuirii  neamurilor  şi  să-i  menţină  în  ogaşa 
dragostei  de  Legea  strămoşească  a  Neamului  românesc.  Cu 
cuvântul  şi  cu  peana  —  fia  că  se  rosteşte  sub  cupola  im¬ 
punătorului  monunicii,  '  permanenţei  româneşti  pe  pă¬ 
mântul  Ardealului  care-i  Catedrala  ortodoxă  din  Cluj,  fie 
că  însufleţeşte  statornic  paginile  reconfortante  ale  revistei 
„Viaţa  Ilustrată11  sau  sporeşte  zestrea  bibliotecilor  „Căr¬ 
ţile  Vieţii**  şi  „Veniţi  <?._*  luaţi  lumină",  u  căror  paterni¬ 
tate  îi  revine  —  °  *  ^ImţLul  Episcop  Nicolae  Colan  im- 


REVISTA  TEOLOOICA 


489 


plineşte  de  sârg  poruncile  aspre  ale  neegalatei  Sale  apo¬ 
stolii  „între  neamuri" ,  nedesminţind  cu  nici  un  prilej  stu¬ 
fosul  snop  de  însuşiri  eminente  cari  l-au  hărăzit  favoarea 
de-a  fi  astăzi  părintele  iubitor  al  tuturor  Românilor  arde¬ 
leni  deslipiţi  dela  sânul  Patriei-Mame, 

Dar  cu  aceste  menţiuni  fugare  n'am  epuizat  toate  com¬ 
partimentele  vieţii  naţionale-bisericeşti  a  Românilor  din  Ar¬ 
dealul  de  Nord  cari  se  împărtăşesc  de  atenţiunea  şi  de 
sprijinul  Său  neprecupeţit.  Nu  există  iniţiativă  de  folos 
obştesc  în  fruntea  căreia  să  nu  auzim  că  a  fost  solicitat 
să  se  aşeze,  iar  la  catedra  de  Studiul  biblic  al  Noului  Te¬ 
stament  dela  unica  instituţie  de  pregătire  a  clerului  or¬ 
todox  pe  care  o  mai  avem  dincolo  de  Feleac,  fostul  pro¬ 
fesor  şi  rector  al  Academiei  teologice  „Andreiane"  din 
Sibiu  iniţiază  şi  acum  pe  tinerii  ucenici,  ca  oricare 
membru  al  Corpului  didactic,  în  tainele  Legii  celei  noui, 
după  ce  la  Floriile  anului  trecut  a  împrăştiat  slova  ei  de 
neînlocuit  pe  tot  cuprinsul  Eparhiei  Sale,  prin  cele  câ¬ 
teva  mii  de  exemplare  în  care  a  fost  tipărită  întâia  ediţie 
a  Noului  Testament  dela  Cluj. 

Mulţumită  aceleiaşi  înalte  şi  îndatoritoare  bunăvoinţe 
de  care  aminteam  mai  sus,  l-am  revăzut  pe  Prea  Sfinţitul 
Episcop  Nicolae  Colan,  din  Septemvrie  1940  încoace,  de 
două  ori.  Venise,  cum  se  ştie,  dincoace  de  vremelnica 
graniţă,  ca  să-şi  petreacă  două  scurte  concedii  ca  oaspe  al 
înalt  Prea  Sfinţitului  nostru  Mitropolit  Nicolae,  Tăcut  ca 
toate  rarile  firi  îmbunate  de  îndelungată  cetanie  şi  de 
statornică  meditaţie,  numai  petrecerii  zilnice  în  preajma 
Prea  Sfinţiei  Sale,  pe  care  ne-a  înlesnit-o  luminatul  no¬ 
stru  Chiriarh,  îi  datorim  favoarea  de-a  fi  putut  afla  cât 
de  costisitoare  sunt  strălucitele  isbânzi  pe  cari  i  le  prea¬ 
măreşte  astăzi  toată  suflarea  românească  —  şi  mai  ales 
cât  de  consecvent  cu  sine  însuşi  a  rămas  Episcopul  no¬ 
stru  de  peste  Feleac, 

Discret  şi  demn,  na  râvnit  nici  odată  deliciile  faimei 
alimentate  pe  nu  importă  ce  cale,  „Nu  este  şi  nu  trebue 
să  fie  ’n  obiceiul  preoţilor,  să  caute  sau  să  aştepte  măcar 
laude  dela  oameni,  pentru  osârdia  şi  devotamentul  cu 

care-şi  împlinesc  slujba"  —  scria  oarecând,  aici, 1  Prea 
Sfinţia  Sa-  „Mai  mult  decât  orice  deţinător  de  slujbă, 
preotul  îşi  împlineşte  datoria  cu  smerenia  entuziastă  isvo- 
râtă  din  conştiinţa  misiunii  cu  care  este  îmbrăcat  de 
Dumnezeu  —  mai  mult  decât  de  oameni". 

Am  văzut  din  capul  locului,  în  aceste  rânduri  dense, 
ceva  mai  mult  decât  profesiunea  de  credinţă  a  unei  per¬ 
sonalităţi  de  esenţă  tare  :  un  consemn  pentru  ucenicii  Săi, 
între  cari  ne  simţim  onoraţi  că  ne  putem  socoti  şi  noi. 
Arătam  mai  sus  câteva  din  motivele  cari  ne- au  încurajat 
să  frângem,  din  prilejul  amintit,  acest  consemn.  Mai  putem 
adăuga  şi  altele.  Iată-le  i 

In  continuarea  fragmentului  citat,  Prea  Sfinţia  Sa  ne 
înarmează  cu  înalta-i  deslegare  de-ai  nota,  modest  şi  par¬ 
ţial,  vredniciile  de  toţi  ştiute,  când  scrie:  „Totuşi  nu  este 
mai  puţin  adevărat  că  atunci  când  ucenicii,  sau  credin¬ 
cioşii  peste  tot,  îşi  aduc  aminte,  cu  recunoştinţa  şi  cin¬ 
stirea  cuvenită,  de  râvna  şi  jertfelnicia  cârmuîtorilor  lor 
duhovniceşti,  săvârşesc  o  fapta  de  înaltă  valoare  creşti¬ 
nească  şi  fac  un  gest  de-o  vădită  semnificaţie  educativă. 
Adevărul  acesta  e  vechiu.  î  l-a  spus  încă  sf.  Apostol 
Pavel  strădalnicului  său  ucenic  Timotei  prin  cuvintele : 
„Preoţii  cari  îşi  ţin  bine  dregătoria,  de  îndoită  cinste  să 
se  învrednicească,  mai  ales  cei  ce  ostenesc  în  cuvânt  şi  în 
învăţătură"  (I  Tim.  5,  17). 

Locui  Prea  Sfinţitului  Episcop  Nicolae  Colan  este  în¬ 
tre  aceşti  preoţi  fără  astâmpăr  şi  fără  prihană. 

Nu  vom  putea  da  uitării,  apoi,  cât  vom  trăi,  bunele 
legături  ale  Prea  Sfinţiei  Sale  cu  această  tribună  de  afir¬ 
mare  a  crezului  străbun  şi  a  vredniciilor  ortodoxe,  car e-i 
datoreşte  înfăţişarea  şi  nivelul  său  actual.  în  vara  anului 
1936,  când  s’a  deslipit  dela  cârma  ei,  Înalt  Prea  Sfinţitul 
Mitropolit  Nicolae,  după  ce  îi  mulţumise  cordial  pentru 
râvna  şi  priceperea  exemplară  cu  care  o  diriguise,  scria 
aici:2  „Prea  Sfinţia  Sa  de  sigur  îşi  va  păstra  şi  pe  mai 


1  RT  XXIV,  1934  p.  217. 

2  I,  P.  Sf.  Mitropolit  Nicolae:  Mergem  înainte;  art,  in  RT  XXVI,  1936,  nr. 
7-i#  fluIie-Octoiuvrîe)  —  „  Omagiu  P.  Sf.  Episcop  Nicolae  Colan"  —  p.  233. 

departe  toată  legătura  sufletească  cu  „amvonul  cel  scump" 
pe  care  l-a  ilustrat  şi  dela  înălţimea  căruia  cu  tinerească 
râvnă  şi  cu  încercată  înţelepciune  a  vorbit  timp  de  pa¬ 
trusprezece  ani  slujitorilor  sfintei  noastre  Biserici.  De  pe 
scaunul  vlădicesc,  la  care  s’a  învrednicit  să  fie  chemat,  va 
continua  şi  d'aci  înainte  să-l  inspire  cu  căldura  inimii  Sale 
şi  să-l  ocrotească  cu  iubirea  Sa", 

Aşa  a  şi  fost!  Nu  odată  ne-a  mărturisit  cu  câtă  în* 
frigurată  plăcere  străbătea  paginile  proaspete  ale  fascico¬ 
lelor  „Revistei  Teologice",  iar  încercatele  Sale  poveţe,  pe 
cari  le-am  solicitat  ades,  nu  ne-au  lipsit  nici  când. 

La  rândul  ei,  gruparea  revistei  noastre  l-a  înconjurat 
statornic  pe  fostul  ei  diriguitor  cu  caldă  recunoştinţă  şi  cu 
iubire  respectuoasă.  Evenimentele  din  toamna  anului  1940, 
departe  de-a  frânge  sau  măcar  slăbi  această  trainică  legă¬ 
tură  sufletească,  adeveresc  cuvântul  inspirat  al  poetului 
care  scandează  versurile  —  pentru  noi  —  grele  de  sem¬ 
nificaţie:  ' 

Au  cine-a  spus  că  depărtarea 
E  soră  dreaptă  cu  uitarea  ? 

Nici  despărţirea,  nici  mormântul, 

Nici  cel  ce  ţine’n  mâni  pământul 
Nu  pot  să  puie  'mpotrivire 
Acolo  unde  e  iubire  ! 

(P.  Cerna;  Dor] 


Dincoace  şi  dincolo  de  munţii-părinţi,  dincoace  şi  „din- 
col»  de  deal",  toată  suflarea  românească  se  descopere  în¬ 
fiorată  de  admiraţie  şi  recunoştinţă :  paznicul  datinilor 
moastre  străbune  din  Ardealul  de  Nord  împlineşte  vârsta 
de  cincizeci  de  ani. 

E  sărbătoare,  Români! 


Schiţă  bio-bibliografică 

a 

Prea  Sfinţiei  Sale 

D.  D.  NICOLAE  COLAN 

Episcopul  Vadului,  Feleacutui  şi  Clujului,  Membru  activ  al  Academie!  Române 

I 

Al  doilea  Episcop  al  reînviatei  Eparhii  ortodoxe  române  a  Va¬ 
dului,  Feleacului  şi  Clujului,  P.  SI.  Sa  D.  D,  NICOLAE  COLAN,  s’a 
născut  ia  28  Noemvrie  1893,  în  comuna  Arpătac  (astăzi  Araci),  ju¬ 
deţul  Treiscaune,  din  părinţi  ţărani. 

Studii.  —  Şcoala  primară  din  satul  natal.  Liceul  ortodox  „Andreiu 
Şaguna"  din  Braşov.  Absolvent  al  Seminarului  teologic  „Andreian" 
(astăzi  Academia  teologică  „Andreianâ")  din  Sibiu,  Licenţiat  al  Fa¬ 
cultăţii  de  Litere  dela  Universitatea  din  Bucureşti,  cu  teza  inedita  ; 
„Stilul  lui  Dimitrie  Cantemir  în  scrierile  lui  româneşti".  Studii  de 
specializare  la  Universitatea  din  Berlin. 

Funcţiuni.  —  Secretar  arhiepiscopesc  (1921 — 22). 

Profesor  de  Teologie  (1923 — 1936). 

Rector  al  Academiei  teologice  „Andreiane" 
(1929—1936). 

Deputat  eparhial. 

Secretar  general  al  Asoc.  clerului  „A.  Şaguna". 
Diacon  şi  apoi  presbiter  (1934). 

Protoiereu  (1935). 

Episcop  al  Vadului,  Feleacului  şi  Clujului  (29' 
Aprilie  1936). 

Ministru  Secretar  de  Stat  al  Educaţiei  Naţionale 
şi  al  Cultelor  şi  Artelor  (1938). 

.Membru  onorar  al  Academiei  Române  (1938). 
Membru  activ  al  Academiei  Române  (1942). 
Activitate  publicistică.  —  Debutează  în  1915,  când  colaborează  la 
„Gazeta  Transilvaniei".  Apoi  la  periodicele; 
„Revista  Teologică"  (Sibiu). 

„România  Nouă",  (iniţial  ;  „Ardealul  în  Basarabia**)* 
„Sfatul  Ţării"  (Chişinău). 

„Telegraful  Român“  (Sibiu). 

„Cuvântul  Poporului  (Sibiu). 

„Lumina  Satelor"  şi  „Oastea  Domnului"  (Sibiu),  ete 
Diriguieşte  în  calitate  de  redactor  responsabil 
(director)  : 

„Revista  Teologică"  din  Sibiu  (1923 — 1936). 
Anuarele  Academiei  teologice  „Andreiane* 
(1929—1936). 
înfiinţează  şi  diriguieşte : 

Biblioteca  „Problemele  Vremii"  (Sibiu,  1929-36). 

,,  „Cărţile  Vieţii"  (Cluj,  1937). 

„  „Veniţi  de  luaţi  lumină"  (Cluj,  1941), 
Revista  de  familie  „Viaţa  Ilustrată"  (Sibiu-Cluj  1934), 

Bibliografia  Prea  Sfinţiei  Sale  insumează  peste  400  titluri.1 

II 

Activitatea  teologică-ştiinţifică  a  Prea  Sfinţiei  Sale  este  remar¬ 
cabilă  mai  ales  pe  tărâmul  Studiilor  neotestamentare.  După  o  temei¬ 
nică  pregătire  în  această  direcţie,  dobândită  la  Facultatea  de  Teo¬ 
logie  protestantă  a  Universităţii  din  Berlin,  unde  a  lucrat  mai  ales 
la  Seminarul  de  pe  lângă  catedra  renumitului  profesor  G.  Adolf  von 
Deissmann,  savant  de  renume  mondial,  Prea  Sfinţia  Sa  a  fost  numit 
profesor  titular  de  Studiul  biblic  ai  Testamentului  Nou  ia  Academia 
teologică  „Andreiană"  din  Sibiu,  onorând  această  catedră  până  la  in¬ 
trarea  Sa  in  Episcopat. 

Pe  lângă  cursurile  ţinute  studenţilor  acestei  Academii  teologice, 
Prea  Sfinţia  Sa  a  publicat  număroase  recenzii  privitoare  la  noutăţile 
literare  neotestamentare  româneşti  şi  străine,  cari  dovedesc  că  a  pă¬ 
strat  o  legătură  strânsă  şi  statornică  cu  lucrările  ce  intrau  în  sfera 
preocupărilor  Sale  de  specialitate. 

In  afara  de  acestea,  a  publicat  următoarele  lucrări : 

1.  „ Sfântul  Pavel  către  Filimon.  Creştinismul  şi  sclăvia".  Sibiu,,. 
Tipografia  Arhidiecezană  1925,  cu  care  a  inaugurat  co¬ 
lecţia  de  specialitate  STUDII  BIBLICE,  înfiinţată  de  Prea 
Sfinţia  Sa. 

1  Pentru  detalii,  să  se  vadă  Bio-Bibliogratia  P.  St.  Sale  apărută  in  „Revista,. 
Teologică"  XXVt,  1936  p.  404  urm.  (şi’n  extras},  precum  şi  colecţiile  aceleiaşi  re¬ 
viste,  pe  anii  1938-42. 

2.  „Biblia  şi  intelectualii" .  (Biblioteca  „Problemele  Vremii"  Nr.  1). 

Sibiu,  Tipografia  Arhidiecezană  1929,  p,  78. 

3.  „ Cartea  Sfântului  Apostol  Paoel  către  Efeseni" ,  lucrare  con¬ 

cepută  în  proporţii  mai  vaste,  din  care  a  apărut  partea 
istorică-introductivâ,  în  Anuarul  Academiei  teologice  „An- 
dreiane"  din  Sibiu  pe  anul  1928 — 29,  p.  40 — 72. 

4.  „Noul  Testament "  dela  Cluj,  într’o  versiune  nouă  (Cluj  1942). 

Prea  Sfinţia  Sa  predă  şi  acum  cursurile  de  Noul  Testament  la 

Academia  teologică  din  Cluj,  în  mod  benevol  şi  cu  o  regularitate 
exemplară. 

Aderenţa  Prea  Sfinţiei  Sale  la  Studiile  neotestamentare  este  de¬ 
săvârşită.  Nutreşte  simpatii  deosebite  pentru  problemele  de  Teologie 
paulină. 

Lucrările  de  specialitate  ale  Prea  Sfinţiei  Sale  vădesc  o  cunoa¬ 
ştere  aprofundată  a  materiei,  informaţie  completă,  spirit  critic  şi  ex¬ 
cepţionale  calităţi  stilistice. 

III 

Activitatea  pastorală  şi  culturală-naţională  pe  care  Prea  Sfinţia 
Sa  o  desfăşoară  în  mijlocul  obştei  Românilor  ortodocşi  de  „dincolo 
de  deal",  este  prea  bine  cunoscută.  După  opinia  celor  mai  compe¬ 
tente  personalităţi  bisericeşti  şi  culturale  din  ţara  liberă,  ea  întrece 
orice  cuvânt  de  laudă. 

Actualul  Episcop  al  Vadului,  Feleacului  şi  Clujului  este  o  glorie 
a  Bisericii  străbune  şi  o  mândrie  a  ştiinţei  teologice  ortodoxe  române. 


VALOAREA  TIMPULUI1 


de 

Preot  Dr.  CORNELIU  SÂRBU 

3.  VALOAREA  TIMPULUI  CA  MEDIU 
COSMiC  Şl  SOTERIOLOGIC 

Vorbind  în  sens  absolut  sau  cu  considerare  exclusivă 
la  fiinţa  lui  Dumnezeu,  Absolutul  nu  are  nevoe  de  timp 
şi  ca  atare  s’ar  putea  dispensa  de  el,  Cum  însă  Dumnezeu 
n  a  rămas  închis  în  Sine  însuşi,  ci  iubirea  Sa  nemărginită, 
trăsătura  care-I  defineşte  covârşitor  esenţa,  L-a  mişcat  în 
spre  revărsarea  şi  împărtăşirea  desăvârşirii  Sale,  El  a  în¬ 
temeiat  spaţiul  şi  timpul  ca  mijloace  sau  moduri  fundamen¬ 
tale  ale  comunicării  Sale  cu  făptura.  In  acest  sens,  spaţiul 
şi  timpul  sunt  cele  două  căi  sau  chipuri  fundamentale  pe 
care  sau  în  care  Creatorul  îşi  revarsă  în  afară  de  Sine  pu¬ 
terea  Sa  creatoare  şi  şi- o  obiectivează  în  realitatea  cos¬ 
mică,  Dacă  lumea  este  concretizarea  planului  creaţîunii, 
existent  în  ideîe  din  veşnicie  în  Dumnezeu,  atunci  cos¬ 
mosul  este  expresia  în  timp  şi  spaţiu  a  gândirii  lui  Dum¬ 
nezeu  sau  desfăşurarea  de  forme  concrete  ale  gândirii  di¬ 
vine,  forme  ce  umplu  timpul  şi  spaţiul. 2 

Faptul  acesta  justifică  şi  întemeiază  afirmaţia  că  timpul 
şi  spaţiul  oferă  lui  Dumnezeu  '  posibilitatea  comunicării  Sale 
cu  relativul,  putinţa  creierii  cosmosului.  Relatată  la  Absolut, 


i  Urmate  din  RT  XXXIII,  1943  p.  369, 

“  Cf.  şi  Crainic  Nichifor:  Nostalgia  Paradisului,  Ed.  11-a  Buc.  1942,  p.  10,  204 
şi  7.  Seeberg  Reinhold:  Christiiche  Dogmalik,  Erlangen-Leipzig  (W.  Scholl)  1924,  L 
B.  p,  438  sq, 

8  Desigur,  atotputernicia  divină  putea  recurge  ia  alte  mijloace,  dar  aceasta 
acţionează  în  armonie  deplină  cu  înţelepciunea  şi  iubirea  lui  Dumnezeu,  care  alege 
mijloacele  cele  mai  potrivite  cu  scopul  urmărit.  Aceasta  nu  însemnează  nicidecum 
•  limitare  sau  violentare  a  atotputerniciei  divine  in  sensul  c'ar  îi  dominată  de  exi¬ 
genţele  concretizării  cosmosului,  ci  numai  că  Dumnezeu  e  consecvent  cu  Sine  Însuşi, 
t«  cazul  acesta  cu  planul  crcaţiunli  elaborat  din  propria  iniţiativă  a  iubirii  Sale, 
•ferind  creaturii  condiţii  de  £  un  (are  potrivite  structurii  şi  posibilităţilor  sale. 

creaţîunea  implică  în  sine  în  mod  inerent  o  limitare,  o  se¬ 
parare  şi  o  distanţare  între  Absolut  şi  relativ,  între  Creator 
şi  făptură,  o  turnare  în  anumite  contingente-  Altfel,  totul 
ar  fi  absolut  şi  lumea  s'ar  confunda  cu  Dumnezeu,  ceeace 
ar  fi  un  panteism  grosolan  şi  absolut  incompatibil  cu  ideia 
creştină  corectă  despre  Dumnezeu  şi  cosmos.  Cu  alte  cu¬ 
vinte,  concretizarea  planului  divin  al  creaţiunii  implică  în 
sine  în  mod  inerent  constituirea  intervalului, 1  care  face  po¬ 
sibilă  separarea  şi  distanţarea  amintită-  Ori,  tocmai  spaţiul 
şi  timpul  sunt  elementele  fundamentale  care  constitue  inter¬ 
valul  şi  eo  ipso  oferă  putinţa  constituirii  cosmosului  ca  o 
realitate  creată  şi  distinctă  de  Creator,  Prin  urmare,  spaţiul 
şi  timpul  sunt  condiţiile  şi  elementele  care  fac  posibilă  în¬ 
temeierea  şi  creiarea  cosmosului.  Dovada  tare  a  acestei  afir¬ 
maţii  o  face  faptul,  că  realitatea  cosmică  a  putut  deveni 
concretă  numai  odată  cu  turnarea  timpului  şi  a  spaţiului- 

Dacă  creaţîunea  nu  s'a  putut  realiza  decât  în  timp  şi 
spaţiu,  atunci  şi  acţiunea  divină  de  proniere  a  lumii,  care 
nu-i  altceva  decât  creaţîunea  continuată  neîntrerupt,  o  să¬ 
vârşeşte  Dumnezeu  tot  în  spaţiu  şi  timp,  care  oferă  Crea¬ 
torului  posibilitatea  menţinerii  şi  guvernării  cosmosului  spre 
destinul  sau  final-  Aşa  încât  toată  forţa  şi  lucrarea  divină 
care  ţine  lumea  şi-i  comunică  dinamismul  cosmic  datorită 
căruia  aceasta  fiinţează  şi  merge  spre  împlinirea  ei  finală, 
se  coboară  din  Cer  prin  vadul  timpului  şi  al  spaţiului- 

Nu  numai  relativ  3a  Dumnezeu  ci  şi  cu  privire  la  făp¬ 
tură ,  timpul  şi  spaţiul  întemeiază  posibilitatea  creaţiunii . 
Căci  întreagă  existenţa  cosmică  se  datoreşte  participării  ei 
la  Realitatea  absolută  şi  ca  atare  timpul  şi  spaţiul  apar  şi 
mai  necesare,  ele  fiind  mijloacele  sau  modurile  fundamen¬ 
tale  ale  participării.  Dacă  însuşi  Absolutul  se  face  accesibil 
şi  se  împărtăşeşte  creaturii  prin  timp  şi  spaţiu,  atunci  cu 
atât  mai  vârtos  relativul  participă  Ia  această  împărtăşire 
în  condiţia  şi  forma  spaţialo-temporaiă. 

Ca  mijloace  sau  instrumente  fundamentale  ale  parti¬ 
cipării,  timpul  şi  spaţiul  constituesc  şi  pentru  făptură  inter- 

1  Intervalul  este  condiţia  participării  relativului  la  Absolut,  elementul  consti¬ 
tutiv  al  fiinţei  finite  şi  create,  în  care  aceasta  viază  şi-şi  împlineşte  destinul.  Cf, 
Laoelle  Louls :  De  1’  Acte,  Paris  (F,  Aubier)  1937,  p,  338. 

valul  necesar  participării  relativului  la  Absolut,  fără  de  care 
realitatea  finită  n'ar  putea  lua  loc  în  câmpul  de  existenţă 
creată  întemeiat  de  Creator  şi  nici  nu  s’ar  putea  distinge 
de  EL  Datorită  spaţiului  (care  o  separă  şi  distinge  de  Tot, 
încadrându-o  în  materie  şi  dându-i  posibilitatea  unei  di¬ 
mensiuni  extensive  spaţiale  şi  a  unei  consistenţe  şi  stabi¬ 
lităţi)  şi  timpului  (care,  deşi  o  separă  şi  el  de  Tot  şi  o  men¬ 
ţine  în  vremelnicie,  îi  oferă  condiţia  desfăşurării  vieţii,  a 
pătrunderii  în  adânc  şi  a  mişcării  spre  Absolut),  realitatea 
cosmică  (=universul  întreg)  îşi  are  locul  şi  destinul  său  bine 
definit  în  ierarhia  creaturală  şi  participă  la  viaţa  divină  în 
mod  direct  proporţional  cu  gradul  de  fiinţă  şi  cu  speci¬ 
ficul  structurii  sale  primite  prin  creaţiune.  Prin  urmare, 
în  tiparele  timpului  şi  spaţiului  Creatorul  toarnă  aşa  zi¬ 
când  pluritatea  şi  varietatea  aspectelor  structurii  lumii 
create,  întrucât  acestea  îngădue  constituirea  acestora  ca 
o  parte  într’un  întreg  şi  le  obligă  să  ia  un  loc  circumscris 
în  interiorul  unei  întinderi  şi  al  unei  durate  fără  limite 
(^Absolutul),  deci  o  poziţie  în  ierarhia  creaturală.  Astfel 
timpul  şi  spaţiul  sunt  bazele  sau  categoriile  ontologice  a  toată 
realitatea  cosmică.  Căci  numai  ceeace-i  orânduit  în  timp 
sau  în  spaţiu  şi  îmbracă  condiţia  acestora,  constitue  reali¬ 
tatea  lumii  create.  Adevăr  at  acesta  îl  exprimă  în  mod  clasic 
sf.  Grigorie  de  Nissa  când  zice:  „Creatorul  tuturor,  înte¬ 
meind  veacurile  şi  locul ,  ca  pe  o  încăpere  oarecare  ce  pri¬ 
meşte  în  sine  ceeace-i  creat,  deja  într  ansele  creiază  totul: 
pentrucă  nu  se  poate  ca  ceva  din  ceeace  a  venit  şi  a  ajuns 
în  fiinţă  prin  creaţiune ,  să  aibă  fiinţă  altfel,  decât  numai  în 
loc  şi  în  timp Dacă  realitatea  creată  a  putut  răsbate  la 
existenţă  numai  în  timp,  însemnează  că  timpul  aparţine 
esenţial,  inerent  şi  constitutiv  creaţiunii  şi  în  acest  sens  pu¬ 
tem  spune  că  timpul  formează  însăşi  natura  sau  temelia 
indispensabilă  a  cosmosului. 

Spaţiul  şi  timpul  fac  posibilă  nu  numai  participarea 
cosmosului  la  existenţa  absolută,  ci  şi  menţinerea  lui  în 
existenţă  şi  plinirea  lui.  Căci  activitatea  divină  proniatoare 


1  împotriva  Uri  E*nomiu,  cartea  I  n.  26,  Citat  la  Silvestra  Ep.  de  Canto  :  O. 
c.  p.  V5. 

care  le  mijloceşte,  o  receptează  cosmosul  tot  prin  mijlo¬ 
cirea  spaţiului  şi  a  timpului.  Intervalul  nu  numai  separă 
şi  distinge,  ci  şî  apropie  şi  uneşte,  aşa  încât  spaţiul  şi  mai 
ales  timpul  sunt  şi  vehicole  de  comunicare  a  făpturilor  cu 
Creatorul,  de  unire  a  finitului  cu  Infinitul,  In  timp  şi  spaţiu, 
coordonate  fundamentale  ale  existenţei  create,  se  înteme¬ 
iază  şi  desfăşoară  dinamismul  cosmic,  care  mijloceşte  fiin¬ 
ţarea  lumii  şi  împlinirea  scopului  ei  final. 

Prin  însăşi  structura  şi  fiinţa  ce  i-a  acordat-o  şi  io 
întreţine  Creatorul,  cosmosul  are  un  sens  şi  un  destin  final, 
spre  care  se  îndreaptă  şi  se  osteneşte  printr’o  neodihnită 
şi  continuă  devenire  şi  desvoitare  în  limitele  forţelor  şi  lo- 
gilor  puse  de  Dumnezeu  într'ânsul.  Existenţa  cosmică  nu-i 
nicidecum  ceva  încremenit,  static  şi  deplin  desăvârşit,  ci 
dimpotrivă  ceva  mobil,  neliniştit,  agitat  şi  în  continuă  ten¬ 
siune  dinamică  neastâmpărată  spre  împlinirea  ei  finală. 1 
Fiind  creată  şi  relativă,  realitatea  cosmică  e  susceptibilă 
de  progres  continuu.  însuşi  Dumnezeu  n'a  voit  o  creatură 
în  forma  şi  stadiul  ultim  al  desvoltării  sale  şi  cu  ţelul  ei 
final  deja  atins,  aşa  încât  ea  să  odihnească  în  staticism.  Din 
contră,  a  voit  ca  ea  însăşi  —  desigur  cu  ajutorul  Său  — - 
s'ajungă  la  destinul  său  final  prin  devenire  şi  desvoitare 
proprie.  De  aceea  i-a  dat  toate  condiţiile  necesare  şi  pri¬ 
elnice  împlinirii  acestui  destin,  rămânând  ca  ea  însăşi  s'a¬ 
jungă  la  el  prin  progres  continuu.  Insă  tocmai  din  pricina 
relativităţii  sale,  acest  progres  nu  se  poate  face  dîntr'o 
dată,  ci  numai  treptat  sau  succesiv.  Pe  de  altă  parte,  de¬ 
venirea  şî  desvoltarea  e  corelată  fiinţei  cosmice,  întrucât 
ea-i  mijlocul  prin  care  fiinţa  creată  se  constitue  şi  se  men¬ 
ţine  în  interiorul  participării  la  fiinţa  absolută.  Astfel  fiind 
structurată  şi  orânduită,  e  firesc  că  fondul  realităţii  este 
dinamic  şî  intr'o  continuă  devenire,  iar  trăsătura  funda¬ 
mentală  a  vieţii  cosmice  este  năzuinţa  sa  dinamică  spre 
anumite  ţinte. 2  Şi  deaceea  caracteristica  fundamentală  a 

1  Ci.  şi  Janssen  Gtto  r  Dasein  unt!  Wirkiichkeit.  Eine  Einfubrung  in  die  Seins- 
Iehre.  Munchcn  (E.  Reinhardt)  t938,  p.  5  ;  Jaspers  Karl :  Existenzerhellung.  Berlin 
(I.  Spritiger)  19!2,  p.  253. 

2  Cî,  şi  Freienhls-Muller  Rlchard :  Das  Gefiihls —  and  Willensleben,  Leîpzig 
(1,  A,  Barth)  1924,  p.  28  sg, 

vieţii  cosmice  constă  în  faptul  că  ea  caută  continuu  să  se 
manifesteze,  să  se  exprime  şi  să  se  obiectiveze,  adecă  e 
creatoare. 

Acestei  viguroase  dinamice  şi  neîncetate  deveniri  cos¬ 
mice,  îi  serveşte  ca  fundai  spaţiul  şi  mai  ales  timpul,  căci 
în  vadul  lor  se  desfăşoară  toate  puterile,  legile  şi  fenome¬ 
nele  care  constituesc  această  dinamică.  Fiind  mijloace  şi 
cadre  prin  care  se  coboară  şi  se  desfăşoară  în  lume  acţi¬ 
unea  proniaioare  a  Creatorului  şi  prin  care  se  receptează 
totodată  de  către  cosmos  această  lucrare,  iar  cauzalitatea 
cosmică  nefiind  altceva  decât  voinţa  divină  în  acţiunea  ei 
proniaioare  care  îmbracă  forme  de  manifestare  accesibile 
realităţii  cosmice,  e  firesc  ca  între  cauzalitatea  cosmică  în 
în  toată  amploarea  ei  şi  timp  sa  fie  o  întrepătrundere  or¬ 
ganică  şi  o  corelaţie  indisolubilă  (adică  într'o  anumită  mă¬ 
sură  cauzalitatea  constitue  şi  explică  ordinea  duratei,  iar 
durata  permite  cauzalităţii  se  desfăşoare),  precum  şi 
ca  timpul  să  fie  factor  constitutiv  al  dinamismului  şi  pro¬ 
gresului  cosmic.  In  această  privinţă  putem  afirma  că  timpul 
este  însăşi  viaţa  şi  devenirea  cosmică.  Căci  timpul  oferă 
cadrul  necesar  constituirii  şi  desfăşurării  diferitelor  cauza¬ 
lităţi  cosmice  ca  expresiuni  ale  voinţei  divine  proniaioare, 
iar  spaţiul  serveşte  de  cadru  material  a]  concretizării  lord 
De  aceea  determinismul  cosmic  e  împletit  organic  cu  con¬ 
diţia  timpului  şi  a  spaţiului  şi  legile  cauzale  se  desfăşoară 
în  ele.  Fie  că  e  vorba  de  conccmitenţa  (căci  şi  această 
concomitentă  are  loc  tot  în  timp)  cauzelor  si  efectelor  în- 
tr'  un  complex  de  dinamism  cosmic,  fie  că  avem  de  a  face 
cu  un  fenomen  cosmic  singular,  totdeauna  cauzalitatea  se 
desfăşoară  şi-şi  face  efectul  în  timp.  Cea  mai  generală  fcr- 

1  In  concret,  marele  proces  al  devenirii  naturii  cosmice  se  împlineşte  într'o 
mulţime  de  corpuri  şi  prinţi’ o  acţiune  succesivă  a  puterilor  din  ele.  Ca  atare  pro¬ 
cesul  devenirii  presupune  o  extensiuni  şi  o  relaţie  spaţială,  precum  şi  o  succesiune 
temporală  a  puterilor  din  ele.  Dumnezeu  vrea  cosmosul  ca  o  complexitate  de  iunie, 
de  procese  ale  devenirii,  în  care  potenţialitate  ş;  acţiune  se  alternează  neîntrerupt. 
Acest  imens  proces  de  devenire  se  realizează  printr’un  sistem  triplu:  a)  sistemul 
mecanismului  puterilor  şi  corpurilor  fizicale  şi  chimice ;  bj  sistemul  fiinţelor  vii  şi 
c)  sistemul  fiinţelor  spirituale.  Toate  aceste  sisteme  sunt  legate,  în  desfăşurarea  lor, 
indisolubil  de  timp,  materie  şi  spaţiu,  întrucât  şi  procesele  spirituale  se  obiectivează 
prin  mijlocirea  materiei  şi  a  spaţiului. 

mulare  a  legii  cauzalităţii  dovedeşte  acest  lucru.  Căci  for¬ 
mularea:  „Starea  generală  A  este  cauza  stării  generale  B“, 
spune  că  realizarea  stării  A  condiţionează,  în  general  şi  în 
fiecare  caz  singuratic,  intrarea  temporal  mai  târzie  a  stării 
B,  tocmai  pentrucă  procesul  cauzării  se  desfăşoară  în  timp. 
Deci,  existenţa  de  mai  târziu  din  B,  este  condiţionată  prin 
existenţa  de  mai  dinainte  din  A.’  Aşa  fiind,  nu  trebue  să 
ne  mire  deloc  afirmaţia  unui  filosof,  că  se  pot  întâlni  legi 
care  să  fie  „funcţiuni  ale  timpului,2 

Condiţie  şi  expresie  a  relativităţii  cosmice,  timpul  este 
totodată  mijloc  al  plinirii  finale  a  existenţei  create.  Dato¬ 
rită  pronierii  sale  de  către  Dumnezeu,  timpul  oferă  reali¬ 
tăţii  cosmice  nu  numai  posibilitatea  vieţii  şi  a  dinamis¬ 
mului  creator,  ci  şi  pe  aceea  a  maturizării  şi  desăvârşirii 
sale.  Căci  fiecare  clipă  e  un  interval  deschis  spre  partici¬ 
pare  la  Absolut  şi  spre  primire  de  noui  forţe  vitale  şi 
creatoare.  Ca  atare  timpul  face  posibilă  viaţa  cosmică,  pro¬ 
gresul  şi  desăvârşirea  ei.  Pentru  viaţa  cosmică  şi  progresul 
ei,  cursul  timpului  e  ceva  esenţial  şi  constitutiv,  fără  di¬ 
mensiunea  şi  condiţia  lui  ele  nefiind  posibile.  Dovadă  despre 
aceasta  este  faptul  că  fiecare  etapă  sau  moment  de  des- 
voltare  a  fiinţelor  cosmice  e  absolut  solidară  cu  o  anumită 
clipă  a  timpului.3  De  aceea  desfiinţarea  timpului  însemnează, 
în  actualul  stadiu  al  lumii,  implicit  desfiinţarea  vieţii  şi  a 
dinamismului  cosmic,  moarte  cosmică,  excepţie  făcând  în 
această  privinţă  numai  îngerii.  însumând  pe  scurt  rezul¬ 
tatul  cercetărilor  de  mai  sus,  conchr  :  Numai  în  timp, 
cosmosul  se  poate  realiza  ca  un  întreg  armonios,  care  viază , 
progresează  şi  se  perfecţionează  treptat,  realizând  ideia  ce  o 
poartă  în  sine  şi  ajungând  la  împlinirea  destinului  său  final. 
Adevărul  acesta  rezultă  din  afirmaţiuni  patristice  ca  ace¬ 
stea:  „Iar  făptura  numai  decât  dela  oarecare  început  de¬ 
terminat  tinde  îa  scopul  său  propriu,  mergând  prin  distan- 


1  Burkamp  Wilhelm :  Wirklichkeit  u,;a  Sinn,  Berlin  (Junker  u.  Dvinnhaupt 
VerlajJ)  1938,  II.  B,  p,  113  sq. 

a  B err  Henrii  La  synthese  en  histoire.  Paris  (Alean)  1931,  p.  27. 

5  Cf,  şi  Simmel  Ceorg:  Henri  BertŞson.  în  „Zur  Pkilnsophie  der  Kisnst".  Potsdam 
i{G.  Kiepenheuer  Verlag)  1922,  p.  129  «q.  :  Şpengler  Osivald :  Der  UnterganjŞ  de* 
. Abendlande*.  Munchen  [0.  Beck]  «.  'r-  \ 

ţele  de  timp “ ; '  sau :  „Căci  cele  ce  devin,  devin  peste  tot 
în  timp.*  Ca  atare  timpul  este  măsura  tuturor  devenirilor, 
desvoltărilor  şi  plinirilor  cosmice ,1 2 3 *  El  desvălue  sensul  şi  va¬ 
loarea  tuturor  realităţilor  covmice,  pentrucă  toate  îşi  lămu¬ 
resc  sensul  şi  se  plinesc  într’ânsul.* 

Cât  priveşte  în  special  microcosmosul  (omul),  acesta, 
fiind  o  sinteză  a  tuturor  stihiilor  cosmice,  se  înţelege  dela 
sine  că  nu  poate  veni  la  existenţă  şi  fiinţa  decât  în  con¬ 
diţiile  spaţialo-temporale.  Solidar  şi  indisolubil  legat  cu 
cosmosul,  el  îşi  deapănă  firul  existenţei  şi-şi  ţese  împlinirea 
destinului  său  tot  sub  semnul  timpului  şi  al  spaţiului. 

Ca  şi  cosmosul,  omul  poate  participa  la  Absolut  (adecă 
îşi  primeşte  existenţa  şi  poziţia  specifică  în  ierarhia  crea- 
turală  şi-şi  dăltueşte  destinul)  numai  prin  mijlocirea  timpului 
şi  a  spaţiului.  In  general,  viaţa  umană  e  aşa  de  solidar  co¬ 
relată  cu  spaţiul  şi  mai  ales  cu  timpul,  încât  toate  elemen¬ 
tele  şi  forţele  vitale  care  o  constituesc  şi  o  conduc  spre 
plinirea  finală,  sunt  indisolubil  legate  de  aceste  coordonate 
fundamentale  ale  existenţei  cosmice.  Timpul  e  condiţia  şi 
mediul  vieţii  şi  activităţii  integrale  a  omului.  Pentru  om, 
timpul  e  un  factor  vital,  pozitiv  şi  determinant  al  propăşirii 
şi  desăvârşirii  sale  nu  numai  în  ordinea  fizică  ci  şi  în  cea 
spirituală.  In  sprijinul  acestei  afirmaţii  stă  faptul,  că  cer¬ 
cetări  ample,  ştiinţifice  şi  filosofice,  au  dovedit  că  timpul 
este  dinamismul  vârstelor  şi  al  generaţiilor,  precum  şi  că 
între  structura  timpului  şi  desfăşurarea  activităţii  omului 
este  o  influenţare  reciprocă.5 

Cea  mai  pregnantă  şi  reliefată  definire  a  valorii  tim¬ 
pului  în  viaţa  microcosmică,  este  aceea  că  timpul,  alături 


1  Sf.  Grigorie  de  Nissa:  împotriva  lui  Eunomiu,  c.  L  n.  26.  Citat  la  Silvestru 
Ep.  de  Canev:  O.  c,  p,  95. 

2  Sf.  Grigorie  de  Nissa :  Omilia  VI.  la  Ecclesiast.  Migne,  P.  G.  44,  col.  700  C. 
,,T&  -/Ap  fiv6p.sva  âv  ypâvui  'jîvszai  rcavrws". 

3  Idem  ibidem,  Migne,  P.  G.  44,  col.  700  D,,  Nichifor  Vlemmld:  Epitomă  fi¬ 
zică,  cap.  X,  n.  11.  Migne,  P.  G.  142,  col.  1105  D. 

*  Sf.  Clement  Alexandrinul •.  Stromata,  cartea  VII,  cap,  XVIII,  Migne,  P,  G,  9, 
col.  400. 

5  Cf.  Rădalescu-Motru :  O.  c.  p,  111  — 113,  121 — 123  şi  140,  Cum  se  răsfrânge 
acest  fapt  in  concepţia  ţăranului  nostru  vezi  la  Bernea :  O,  c.  p,  29 — 33. 


2 


502 


REVISTA  TEOLOGICA 


de  spaţiu,  este  mediul  sau  vehiculul  fundamenta l  al  partici¬ 
pării  sale  la  Absolut  şi  a!  împlinirii  destinului  sau  final. 
Ca  formă  şi  condiţie  inerentă  a  realităţii  create,  timpul  ne 
menţine  în  vremelnicie  şi  neîmpiinire,  iar  ca  mod  funda¬ 
mental  el  participării  la  Dumnezeu,  tot  timpul  ne  inte¬ 
grează  in  Absolut,  adecă  ne  plineşte  şi  fericeşte  după  ca¬ 
pacitatea  noastră  de  participare  şi  conform  destinului  hărăzit 
nouă  de  Creator. 

Potrivit  orânduirii  divine  si  naturii  umane,  destinul 
omului  se  poate  împlini  numai  prin  efort  susţinut  şi  acti¬ 
vitate  creatoare,  adecă  pe  calea  progresului  şi  a  dăltuirii 
depline  a  personalităţii  sale  după  chipul  şi  asemănarea 
Mântuitorului.  Călător  spre  veşnicie,  omul  se  strădueşte 
necontenit  s'ajungă  ia  o  lume  mai  bună,  să  instaureze  un 
imperiu  al  spiritului,  să  realizeze  valorile  superioare  şl  să 
creieze  cultura,  Pe  de  altă  parte,  corespunzător  acestui 
destin,  Dumnezeu  sădeşte  şi  întreţine  în  sâmburele  onto¬ 
logic  al  naturii  umane  o  forţă  dinamică  activă,  care  per¬ 
mite  —  în  colaborare  cu  Cerul  —  personalităţii  omului  să 
se  creieze  pe  ea  însăşi,  să  transforme  necontenit  fiinţa  sa 
posibilă  în  fiinţă  actualizată  şi  să  fie  capabilă  de  progres 
continuu. 

Ori,  toată  această  strădanie  şi  propăşire  umană  nu  se 
poate  realiza  decât  în  vadul  timpului.  Fără  timp,  omul  nu-şi 
poate  valorifica  puterea  creatoare,  nu-şi  poate  desfăşura 
efortul  nobil  spre  mai  bine  şi  nici  făuri  destinul, 

O  pătrundere  mai  în  adânc  evidenţiază  şi  justifică 
această  afirmaţie.  Ca  medii  cosmice  fundamentale  şi  ca 
instrumente  ale  participării  la  Absolut,  spaţiul  şi  timpul  ne 
îngădue  —  potrivit  structurii  psiho- fizice  şi  poziţiei  omului 
în  ierarhia  creaturaîă  —  ca  prin  voinţa  noastră  să  ne  des¬ 
chidem  mereu  în  spre  Cer  şi  să  receptăm  continuu,  înîă- 
untruî  persoanei  noastre,  fiinţă  şi  putere  de  ia  Dumnezeu, 
necesare  fiinţării  şi  împlinirii  destinului  nostru.  Cu  alte 
cuvinte,  spaţiul  şi  timpul  sunt  o  fereastră  imensa  deschisă 
spre  Absolut,  prin  care  Acesta  toarnă  mereu ,  in  fiinţa  noa¬ 
stră,  dinamism  vital  susţinător  al  vieţii  şi  activităţii  noastre. 

Pe  de  altă  parte,  tot  spaţiul  şi  timpul  sunt  vehiculele 
desfăşurării  şi  actualizării  forţelor  primite  dela  Dumnezeu.  ■ 

Cadre  goale  ce  irebuesc  umplute  şi  mijlocitoare  între  li¬ 
bertatea  creatoare  şi  cosmos,  spaţiul  şi  timpul  sunt  instru¬ 
mente  ale  valorificării  participării,  întrucât  în  albia  lor 
transformăm  puterile  noastre  creatoare,  în  produse  de  civi¬ 
lizaţie  şi  cultură.  Timpul  oferă  schema  în  care  personali¬ 
tatea  îşi  desfăşoară  puterea  creatoare,  iar  spaţiul  oferă 
cadrul  material  al  operaţiunilor  celor  mai  multiple.  Timpul 
oferă  exerciţiului  libertăţii  creatoare  un  câmp  nesfârşit  de 
desfăşurare  dinamică,  pe  când  spaţiul  oferă  instrumentul 
obiectivării  acestei  dinamice  punându-i  la  dispoziţie  un 
câmp  nesfârşit  de  posibilităţi  ale  concretizării  depline  sau 
ale  obiectivării.  Căci  timpul  şi  spaţiul  sunt  mai  intâiu  — 
teoretic  sau  abstract  vorbind,  pentrucă  în  realitate  apar 
deodată  şi  coexistă  neîntrerupt !  —  medii  goale,  tocmai  cu 
scopul  ca  timpul  să  poată  servi  de  cadra  al  acţiunii,  iar 
spaţiul  de  loc  al  reprezentării  şi  de  instrument  al  obiec¬ 
tivării  acţiunii,' 


Rolul  spaţiului  şi  al  timpului  nu  se  opreşte  aici,  ci 
ele  sunt  şi  elemente  care  întreţin  continuu  activismul  dinamic 
al  personalităţii  umane  creatoare.  Intr 'adevăr,  prin  însăşi 
structura  şi  fizionomia  lor,  spaţiul  şi  timpul  ne  stimulează 
mereu  la  activitate.  Căci  ca  expresii  ale  relativităţii  şi  ne¬ 
deplină  lăţii  noastre,  ele  ne  apar  sub  forma  unui  vid  ce 
trebue  mereu  umplut,  a  unei  puţinătăţi  şi  imperfecţiuni  ce 
irebuesc  depăşite,  a  unei  absenţe  ce  trebueşte  înlocuită. 
Ori,  tocmai  golul  şi  nedeplinătatea  aceasta  ne  cheamă  la  ac - 
Hune  /  Căci  apaţiul  şi  timpul  nu-s  date  omului  numai  pentru 
a  fi  cugetate  sau  teoretizate,,  ci  mai  ales  pentru  a  fi  um¬ 
plute  cu  activitatea  lui  creatoare.  Orice  ocupare  sau  um¬ 
plere  a  lor  echivalând  cu  o  biruire  a  lor,  însemnează  că 
spaţiul  si  timpul  nu  se  depăşesc  prin  fuga  de  ele,  ci  prin 
acceptarea  şi  întrebuinţarea  lor  intensă.  Deşi  ne  îngăduesc 
s’afingem  scopuri  particulare  şi  finite,  spaţiul  şt  timpul  ne 
menţin  mereu  în  separare  şi  distanţare  de  Absolut  şi'n 
consecinţă  într’o  nemulţumire  şi  neîmplinire.  Constituind 
fără  încetare  distanţa  dintre  dorinţi  şi  realizarea  lor  prin 
atingerea  scopului  urmărit,  spaţiul  şi  timpul  retrezesc  şi 


1  Cf,  Laveîls  Lotiis :  Q ■  c.  p,  262  264  sq. 

stimulează  în  noi  activitatea  creatoare  prin  propunerea  ne¬ 
contenită  de  scopuri  mai  îndepărtate.1 

Mulţumită  elanului  ce  ni-1  stimulează  şi  alimentează 
şi  cadrului  de  acţiune  şi  desvoltare  ce  ni-1  oferă,  timpul 
permite  puterii  creatoare  a  omului  să  se  angajeze  şi  să  se 
dăruiască  unui  viitor,  pe  care  el  însuşi  (omul)  şi-l  deter¬ 
mină  şi  făureşte  —  desigur  în  colaborare  cu  Cerul  şi  în 
limitele  impuse  de  însuşirea  de  făptură  —  convertind  mereu 
posibilitatea  în  realitate.  Şi  astfel  actul  participării  la  Ab¬ 
solut  se  desfăşoară  în  vadul  timpului,  care  ne  permite  ca 
printr'o  desvoltare  continuă  să  ne  creiem  fiinţa  şi  persona¬ 
litatea  noastră  proprie. 

Prin  neostoita  sa  curgere,  timpul  e  totdeauna  dispa- 
rent  şi  ca  atare  ne  împiedică  să  posedăm  ceva  în  mod 
permanent  şi  propriuzis.  Dar  tocmai  clipa  aceasta  fulgeră¬ 
toare  ne  îngădue  a  converti  necontenit  viitorul  în  trecut, 
a  ne  creia  mereu  fiinţa  noastră  spirituală,  a  ne  îndrepta 
mereu  spre  viitor  şi  astfel  ne  face  posibilă  păşirea  şi  inte¬ 
grarea  în  Veşnicie .  Căci  datorită  legăturii  clipei  cu  Veşnicia 
şi  participării  prin  ea  la  Absolut,  ceeace  acţionăm  într’ânsa 
se  eternizează  şi  ne  introduce  în  prezenţa  imediată,  în 
Veşnicie ,2 

Ca  atare  timpul  ne  dă  putinţa  introducerii  sensului  şi 
valorii  în  cosmos.  El  dă  sens  tuturor  evenimentelor,  lumii 
şi  omului.  Acest  sens  se  proiectează  pe  ecranul  viitorului, 
spre  care  tinde  orice  acţiune.  Nu  viitorul  în  sine  e  sensul, 
ci  noi  înşine  îl  dăm  prin  valorile  ce  ne  propunem  a  le 
realiza  într'ânsul,  căci  lumea  n'are  sans  —  întrucât  ne  pri¬ 
veşte  pe  noi  —  decât  acela  pe  care  reuşim  să  i-1  infuzăm 
prin  activitatea  noastră  specială  creatoare.  Şi  timpul  n’are 
pentru  noi  alt  sens,  decât  acela  ca  noi  înşine  să  putem  da 
prin  el  un  sens  vieţii  noastre ,  Căci  sensul  timpului  care 
vine  din  trecut  spre  viitor  ne  permite,  în  baza  libertăţii 
noastre  creatoare,  a  propune  activităţii  noastre  un  scop 
eventual,  pe  care-1  transformăm  apoi  într'o  achiziţie  reală.* 


1  C£.  şi  Laoelle  Louls :  O.  c,  p.  250  sq. 
s  CL  Idem  ibidem,  p.  255  sq. 
a  Cf.  Idem  ibidem,  p,  260  sq. 

Nu  numai  atât,  ci  timpul  stimulează  şi  întreţine  un  sens 
şi  o  valoare  înaltă  a  vieţii  omului.  Căci  prin  faptul  că  clipa 
ne  îngădue  numai  un  contact  tangenţial  şi  efemer  cu  ceea 
ce  ne  este  dat,  că  devenirea  noastră  are  actualitate  numai 
în  moment,  însemnează  că  nu  putem  nicidecum  să  ne  sta¬ 
bilim  în  clipă,  ci  trebue  s'o  străbatem  necontenit,  îndrep- 
tându-ne  mereu  prin  ea  în  spre  Veşnicie,  de  unde  vine 
sensul  şi  plinirea  adevăratei  vieţi.  Aşa  încât  tocmai  clipa 
ne  fereşte  de  ancorare  prea  adâncă  în  perspectiva  prezen¬ 
tului  sau  în  istoricitate ,  îndrumându-ne  şi  stimulându-ne 
mereu  spre  orientarea  către  zările  senine  ale  Transcenden¬ 
tului  tuturor  sensurilor  şi  desăvârşirilor. 

Pentru  a  documenta  mai  temeinic  şi  mai  amplu  va¬ 
loarea  timpului  de  mediu  şi  vehicol  al  desfăşurării  activi¬ 
tăţii  creatoare  şi  al  creaţiei  spirituale  a  omenirii,  o  vom 
cerceta  pe  trei  direcţiuni  fundamentale  ale  desvoltării  şi 
progresului  omenirii:  ştiinţă,  istorie  şi  artă. 

Activitatea  ştiinţifică,  în  toată  amploarea  ei,  nu-i  decât 
strădania  necontenită  a  omului  de  a  cunoaşte  cât  mai  adecvat 
realitatea,  în  dubla  ei  ipostază;  materială  şi  spirituală.  Ea 
se  întemeiază  din  punct  de  vedere  metafizic-ontologic  pe 
faptul  participării  omului  la  Absolut,  dela  Care  se  coboară 
în  personalitatea  umană  puterea  de  cunoaştere  a  realităţii. 
Aşa  încât  timpul  şi  spaţiul  ca  vehicole  ale  participării  la 
Dumnezeu,  sunt  temelii  ontice  ale  puterii  umane  de  cunoa- 
şteret  în  sensul  că  prin  ele  ni  se  comunică  şi  întreţine  de 
sus  —  într'o  formă  adecvată  naturii  şi  structurii  psiho-fi- 
zice  a  omului  —  această  putere.  Rolul  timpului  de  factor 
al  cunoaşterii  merge  şi  mai  departe,  căci  întreaga  realitate 
cosmică  fiind  încadrată  structural  şi  funcţional  în  vadul 
timpului,  şi  în  consecinţă  se  desvoltă  şi  plineşte  într'ânsul, 
e  firesc  ca  timpul  să  fie  un  factor  constitutiv  şi  fundamental 
al  creaţiei  ştiinţifice ,  atât  în  calitate  de  cadru  în  care  se 
desfăşoară  şi  progresează  activitatea  de  cercetare  şi  cunoa¬ 
ştere,1  cât  şi  de  categorie  a  cunoaşterii. 

Că  actul  cunoaşterii  şi  al  cercetării  realităţii,  atât  ca 


1  Ci  Hartmann  Nicolai:  Der  Aufbau  der  realen  Welt.  Grtmdriss  de r  allge- 
meinea  Kategorienlehre.  Berlin  (Walter  de  Gruyter  et  Co,)  1940»  p,  216  sq> 

act  psihologic  cât  şi  ca  obiectivare  a  sa,  este  un  proces 
temporal,  e  un  fapt  dela  sine  înţeles.  Pe  lângă  aceasta, 
timpul  mai  face  posibil  actul  cunoaşterii  şi  al  cercetării  şi 
prin  aceea  că  —  împreună  cu  spaţiul  —  constitue  inter¬ 
valul  care  separă  subiectul  cunoscător  de  obiectul  ce  trebue 
cunoscut,  precum  şi  fiinţa  de  fenomenul  pe  care  vrem  sâ-1 
surprindem  în  manifestarea  iui.  Cât  priveşte  valoarea  lui  de 
categorie  a  cunoaşterii  (însuşire  pe  care  i-a  recunoscut-o  şi 
Kant  remarcând  faptul  că  această  calitate  revine  timpului 
în  urma  faptului  că  se  intercalează  ca  mădular  de  legătură 
între  simţuaîitate  şi  înţelegere),  timpul  este  împreună  cu 
spaţiul  şi  îa  măsură  mai  mare  decât  acesta,  mijlocul  prin 
care  sesizăm  realitatea,  o  cunoaştem  şi  o  apreciem.  Această 
funcţiune  revine  spaţiului  şi  timpului  în  urma  faptului  că 
ele  sunt  coordonate  fundamentale,  în  care  fiinţează,  se  des- 
voltă  şi  se  plineşte  (afară  de  îngeri),  întreaga  realitate 
creată.1  Insă  funcţiunea  timpului  de  categorie  a  cunoaşterii 
nu  se  mărgineşte  la  aceea  că  ne  face  posibilă  sesizarea 
realităţii  cosmice,  ci  merge  şi  mai  departe  servind  omului 
de  ştiinţă  ca  element  indispensabil  al  închegării  cunoştin¬ 
ţele  sale  despre  cosmos  într'un  sistem  ştiinţific.  Căci  timpul 
este  împreună  cu  spaţiul,  factorul  care  ne  ajută  să  facem 
distincţia  necesară  şi  limita  între  Dumnezeu  ca  Absolut  şi 
cosmos  ca  relativ  şi  creat,  fapt  care  este  o  condiţie  funda¬ 
mentală  pentru  cunoaşterea  adecvată  a  realităţii.  Pe  lângă 
aceasta,  timpul  este,  tot  împreună  cu  spaţiui  şi  într’o  mă¬ 
sură  mai  mare  decât  acesta,  elementul  individuaţiunii  rea¬ 
lităţii  create ,  în  sensul  că  în  timp  şi  în  spaţiu  se  constitue 
nexul  cauzal  care  dă  unicitatea  şi  specificitatea  realităţii 
cosmice  sau  mai  bine  zis  timpul  şi  spaţiul  sunt  tiparele  în 
care  se  toarnă  individualitatea  şi  specificul  realităţilor  şi 
fenomenelor,2  fără  a  căror  sesizare  adecvată  nu  se  poate 
face  ştiinţă  adevărată,  deoarece  a  cunoaşte  realitatea  sub 
aspectul  său  specific,  însemnează  a  o  cunoaşte  în  indivi¬ 
dualitatea  sa,  atât  în  ce  priveşte  structura  cât  şi  manife¬ 
starea,  De  aceea  spiritul  ştiinţific  nu  poate  întreprinde  lim- 


1  Hluka  Franz :  Das  Problem  der  Realitat  vom  Standpunkte  der  Idee  de 
Ganzheit.  Berlin  (Junker  u,  Dunnbaupt),  1935,  p.  12. 

*  Hartmann  Ni  col  ai  ■.  O,  c,  p,  372  sq, 

pezirea  şi  ordonarea  elementelor  constitutive  ale  fiziono¬ 
miei  fidele  a  realităţii  cosmice,  fără  timp  şi  spaţiu.  In 
această  privinţă,  rolul  fundamental  îl  joacă  legătura  indi¬ 
solubilă  dintre  procesul  cauzalităţii  şi  timp,  legătură  pe 
care  a  accentuat-o  chiar  şi  Kant  şi  care  are  de  consecinţă 
faptul  că  înţelegerea  unui  fenomen  implică  în  sine  relaţtuni 
şi  consideraţiuni  de  ordin  temporal.  De  aceea  nu  numai 
raporturile  coexistenţei  dintre  fenomene  ci  şi  cele  de  suc¬ 
cesiune,  nu  pot  fi  cunoscute  şi  turnate  în  formă  ştiinţifică, 
fără  timp  şi  spaţiu.  Căci  ordinea  reală  a  succesiunii  feno¬ 
menelor  şi  regularitatea  raporturilor  dintre  ele,  nu  se  poate 
concepe  şi  stabili  fără  timp.  Această  importanţă  a  timpului 
apare  şi  mai  reliefată  în  spiritul  ştiinţei  moderne,  care  face 
din  legea  cauzalităţii  —  şî  implicit  şi  din  timp  —  prin¬ 
cipiul  fundamental  al  cercetărilor  asupra  realităţii. 

Că  timpul  este  un  factor  constitutiv  ai  creaţiei  ştiinţi¬ 
fice,  ne  dovedeşte  nu  numai  faptul  că,  alături  de  spaţiu, 
timpul  joacă  un  rol  fundamental  în  cunoaşterea  realităţii,  1 
ci  şi  acela  că  timpul  determină,  într’o  anumită  măsură,  în¬ 
suşi  specificul  diferitelor  ştiinţe  ale  realităţii. 

Date  fiind  cele  mai  sus  constatate,  nu-i  mirare  că  în 
toate  ştiinţele,  indiferent  de  obiectul,  metoda  şi  scopul  lor, 
(căci  chiar  şi  ştiinţa  matematică,  deşi-i  o  creaţie  liberă  a 
spiritului  şi  ca  atare  pluteşte  în  abstracţiuni  şi  idealităţi 
pure,  este  ancorată  fenomenologic  în  timp,  întrucât  toată 
creaţia  matematică  se  face  în  timp),  dar  mai  ales  în  acelea 
care  se  ocupă  cu  devenirea  şi  desvoltarea  realităţii,  timpul 
joacă  un  rol  şi  are  o  valoare  de  factor  constitutiv  şi  funda¬ 
mental  al  lor , 

Cea  mai  ampla  şt  mai  grandioasă  perspectivă  a  func¬ 
ţiunii  şi  valorii  timpului  în  procesul  creaţiei  umane,  apare 
în  istorie,  care  însumează  în  sine  toată  truda  titanică  şi 
neodihnită  a  omenirii  de  a  creia  civilizaţie  şi  cultură,  de 
a-şi  împlini  sensul  şi  destinul.  Căci  atât  ca  fundare  meta- 
fizic-ontologică  cât  şi  ca  desfăşurare  dinamică  şi  obiecti- 


1  Cf ,  şi  Sf,  Grigorie  Teologal:  Poeme  care  privesc  pe  alţi.  Migne,  P,  G.  37, 
col.  1513  A,.:  Borel  Emile:  L’  Espace  el  le  Temps.  Paris  (Alean)  1923,  p.  8  5  3q. 
Le  temps,  l’espace  et  la  causalite  dans  la  physique  moderne.  In  „Bulletin  dela  So- 
ciete  îranţaise  de  Philosophie“.  Xlî-eme  annee-191?.  Paris  1912,  p.  2  sq, 

vare  a  ei,  structura  şi  forţa  istoriei  e  ancorată  ontic  şi 
funcţional  în  ambele  coordonate  fundamentale  ale  realităţii 
cosmice,  în  spaţiu  şi  în  timp.  Ca  vehicole  şi  instrumente 
ale  participării  la  Absolut,  spaţiul  şi  timpul  servesc  fac¬ 
torului  primordial  al  istoriei  (Dumnezeu)  ca  mijloace  ale 
fundării  ontologîc-dinamice  a  istoriei,  întrucât  posibilitatea 
istoriei  (condiţionată  şi  de  existenţa  omului  ca  factor  fun¬ 
damental  al  istoriei  şi  a  cosmosului  ca  arenă  a  desfăşurării 
dinamismului  istoric)  se  întemeiază  prin  creaţiune  şi  se 
menţine  prin  providenţa  divină.  Evident,  fundalul  primor¬ 
dial  al  istoriei  (Dumnezeu)  e  metafizic,  dar  Acesta,  renun¬ 
ţând  în  parte  la  transcendenţa  Sa  absolută,  s’a  adaptat 
condiţiilor  şi  posibilităţilor  finitului  şi  creatului,  acţionând 
în  formele  spaţialo-temporale.  Ca  atare,  timpul  e  vadul 
prezenţei  lui  Dumnezeu  în  lume,  albia  în  care  pulsează 
magnific  puterea  dumnezeiască  întemeietoare  şi  susţină¬ 
toare  a  istoriei.  Şi  tot  în  calitate  de  instrumente  ale  par¬ 
ticipării  la  Absolut,  spaţiul  şi  timpul  servesc  celui  de  al 
doilea  factor  fundamental  al  istoriei  (omul)  nu  numai  de 
mijloace  prin  care-şi  primeşte  existenţa,  rostul  în  lume  şi 
o  dinamică  istorică  corespunzătoare  acestora,  ci  şi  ca  ele¬ 
mente  cu  ajutorul  cărora  îşi  desfăşoară  şi  obiectivează  pu¬ 
terea  sa  creatoare  de  istorie. 1 2 

La  lumina  acestor  consideraţiuni  şi  precizări,  timpul 
apare  ca  factor  costitutiv  ol  istoriei,1  nu  numai  în  sensul  de 


1  Cf.  şi  profundul  studiu  al  Păr.  Stăniloae  Dumitru:  Dumnezeu  in  istorie.  In 
„Ortodoxie  şi  Românism".  Sibiu  1939,  p.  293-311. 

2  Problema  timpului  ea  factor  al  istoriei  e  prea  puţin  elucidată  până  acum- 
Căci  nici  raportul  timpului  cu  celelalte  părţi  constitutive  ale  istoriei  şi  nici  sensul 
său  de  factor  activ  in  istorie,  nu  s’a  rezolvii  până  acum  complet  şi  deplin  satisfă¬ 
cător.  ( Slmmel  Georg :  Das  Problem  der  historischen  Zeit.  In  „Zur  PhilDsophie  der 
Kunst“.  Potsdam-Gustav  Kiepenheuer  Verlag  1922,  p.  152),  Nici  Fer,  Auguslin  nu 
ne-a  lăsat  o  cercetare  proprie  asupra  timpului  istoric,  iar  istoricii  în  general  nu  tra¬ 
tează  această  problemă,  atât  pentrucă  socotesc  ca  dela  sine  înţeles  că  timpul  e 
factor  constitutiv  ai  istoriei,  cât  şi  pentrucă  pe  ei  nu-i  interesează  atât  metafizica 
istoriei  ci  mai  ales  metodologia  istoriei  şi  studiul  evenimentelor.  In  ce  priveşte  fi¬ 
losofii  şi  teoreticienii  istoriei,  negarea  realităţii  ontologice  a  timpului  i-a  făcut  să 
treacă  uşor  peste  această  problemă.  Abia  in  timpul  mai  nou  situaţia  aceasta  s’a 
schimbat.  In  această  privinţă,  un  merit  excepţional  revine  marelui  nosfru  filosof  al 
istoriei,  A ■  D.  Xenopol. 

element  care  face  posibilă  întemeierea  istoriei  ci  şi  desfă¬ 
şurarea  ei,  Pentrucă,  deşi  întemeiată  ontologic-metafizic, 
istoria  este  o  expresie  a  crea  tur  alităţîi  şi  relativităţii  mi- 
crocosmice  şi  ca  atare  o  continuă  interferenţă  de  forţe  di- 
vino-umane,  în  ambianţa  vitală  a  cărora  se  împlineşte  de¬ 
venirea  şi  maturizarea  succesivă  a  omului, 

Prin  însăşi  structura  şi  esenţa  sa,  realitatea  istorică  e 
viaţă,  mişcare,  progres  şi  regres,  trudă  întru  îndeplinirea 
destinului  sau  pe  scurt:  devenire  continuă.  Ori,  întrucât 
toată  această  devenire  nu  se  poate  desfăşura  decât  în  vadul 
lui,  timpul  are  funcţiunea  şi  valoarea  de  coordonată  funda¬ 
mentală  şi  constitutivă  a  istoriei.  De  aceea  fără  timp,  istoria 
este  o  utopie,  timp  şi  istorie  fiind  două  realităţi  organic 
şi  indisolubil  corelate. 1 2  Un  fapt  istoric  concret  îmbracă 
totdeauna  o  haină  temporalo-spaţială,  E  meritul  deosebit 
al  marelui  nostru  filosof  şi  teoretician  al  istoriei,  A.  D. 
Xenopol,  de  a  fi  relevat  şi  accentuat  faptul  că  fără  spaţiu 
şi  timp  ca  realităţi  obiective ,  istoria  devine  o  „imensă  fan¬ 
tasmagorie"  .s  In  consecieţă,  dimensiunea  istoriei  este  egală 
şi  coincide  cu  dimensiunea  timpului  şi  tot  ceeace-i  peste  timp, 
nu-i  istorie  ci  supraistorie.  Aşa  încât,  din  acest  punct  de 


1  Cf.  Sesberg  Reinhold:  O.  c.  I.  B.  p.  542;  Jroeltsch  Ernst :  Der  Historismus 
und  seine  Probleme.  Tubingen  (Mohrj  1922,  p,  56—58,  69  sq.  şi  76;  Jaspers  Karl : 
Existenzerheilung,  p,  126,  129  şi  393 ;  Spengier  Oswald :  Gedanken,  Miinchen  (C.  II- 
Beck  Verlag)  1941 ,  p.  37 ;  Brunner  Emil :  Das  Wort  Gottes  und  der  moderne  Mensch- 
Berlîn  (Furche  Verlag)  19  j7,  p,  77  ;  Windelband  Wllhelm ;  Gescbichtsphilosophie. 
Berlin  (Reuther  u.  ReichardJ  1916,  p.  34  sq. 

2  Bagdasar  N. :  Filosofla  contemporană  a  istoriei.  Buc.  1930,  p.  126  sq.  Evi¬ 
dent,  nu  trebue  să  Împingem  prea  departe  importanţa  timpului  ca  factor  istoric,  cum 
face  A.  D.  Xenopol,  care  socoteşte  că  singură  succesiunea  în  timp  constitue  şi  de¬ 
termină  fenomenul  istoric.  [Xenopol :  Expunere  pe  scurt  a  principiilor  fundamentale 
ale  istoriei.  în  „Analele  Acad.  Rom."  Seria  II  t.  XXI.  Buc.  1900,  p.  463 — 174;  Idemr 
Noţiunea  valorii  in  istorie.  în  „A.  A,  R,“  Seria  11.  t,  XXVIII  Buc.  1906,  p,  325  -356  1 
han  Gh.  Sau  in  :  Apologetica,  Voi,  II  partea  11.  Buc.  1943,  p.  206  sq, ;  Bagdasar:  O- 
c,  p.  126  sq.j.  Căci  elementul  determinant  care  creiază  caracterul  de  „istoric"  al 
unui  fenomen  nu-i  numai  simplul  fapt  al  scurgerii  sale  in  albia  timpului,  ci  şi  sensul 
şi  valoarea  fenomenului,  lloan  Gh.  Saoin:  O,  c.  p.  19S  sq.).  Pentru  critica  cuvenită 
acestei  teze  a  iui  Xenopol  vezi  şi:  Jroeltsch:  O.  c.  p.  55  sq.  şi  686  sq. ;  Aron 
Raymond :  O.  c.  p.  45  sq. ;  Bagdasar:  O.  c,  p,  164  sq. ;  Bauer  Wilhelm:  Einfuhrung 
in  das  Studium  der  Geschichte.  2.  Aufl.  Tubingen  (Mohr)  1938,  p.  28, 

vedere  are  dreptate  Hegel  când  afirmă  că :  „Istoria  uni¬ 
versală  este  realizarea  spiritului  în  timp".1 

In  strânsă  colaborare  cu  spaţiul,  timpul  formează  fun¬ 
dalul  pe  care  se  constitue  şi  desfăşoară  procesul  cauzalităţii 
istorice  în  toată  amploarea  lui.  Căci  aceste  două  coordo¬ 
nate  fundamentale  ale  realităţii  cosmice  fac  posibilă  con- 
juctura  de  împrejurări  multiple,  dând.  mai  multor  forţe 
istorice  posibilitatea  să  acţioneze  şi  să  producă  fenomene 
istorice  complexe,  bogate  şi  variate.  Cu  alte  cuvinte,  timpul 
oferă  realităţii  istorice  arena  pe  care  pulsează  şi  se  des¬ 
făşoară  devenirea  şi  plinirea  ei  şi  eo  ipso  realizarea  mă¬ 
reţului  plan  al  Proniei  divine  în  istorie. 

Evident,  nu  timpul  în  sine  constitue  dinamismul  creator 
de  istorie,  ci  pe  acesta  îl  întemeiază  forţele  divino-umane 
ale  istoriei.  Numai  întrucât  este  o  legătură  organică  şi  tai¬ 
nică  între  el  şi  desfăşurarea  acestui  dinamism,  putem  spune 
că  timpul  e  factor  activ  în  istorie.  Această  însuşire  a  tim¬ 
pului  se  reduce  în  fond  la  Dumnezeu,  care  proniindu-1  îl 
îmbracă  cu  puteri  şi-i  dă  un  ritm  corespunzător  devenirii 
cosmice  şi  micro  cosmice. 

Datorită  Providenţei  divine  în  istorie  şi  felului  în  care 
omenirea  colaborează  cu  ea,  realitatea  istorică  prezintă  un 
anumit  ritm  de  desvoltare,  adecă  „o  succesiune  ritmică  de 
epoce  şi  perioade,  o  alternanţă  de  diferite  tipuri  de  cul¬ 
tură,  de  flux  şi  reflux,  de  ridicări  şi  coborâri",2  Acest 
ritm  se  proiectează  pe  ecranul  succesiunii  temporale  şi  ca 
atare  timpul  este  nu  numai  măsura  acestuia  ci  şi  elementul 
care  desvălue  sensul  şi  valoarea  lui,  pentrucă  în  el  îşi  lă¬ 
mureşte  sensul  şi  se  plineşte. 

Dar  ceea  ce  se  desvoltă  şi  plineşte  în  timp,  nu  poate 
fi  cunoscut  decât  tot  cu  ajutorul  lui.  De  aceea  timpul  este 
şi  factor  constitutiv  al  istoriei  ca  ştiinţă  în  sensul  că-i  ser¬ 
veşte  acesteia  —  împreună  cu  spaţiul  —  ca  mijloc  de  se¬ 
sizare,  cunoaştere,  determinare  şi  apreciere  a  evenimentelor 
istorice.  Fără  el,  ştiinţa  istoriei  e  imposibilă.  Căci  a  neglija 


1  Citat  la  See  Henri  :  Science  et  philosophie  de  l'hisloire.  Paris  (Alean) 
1928,  p,  29. 

2  Berdiaeff  N, :  Un  nou  ev  mediii.  Trad,  de  M,  Vartic.  Sibiu,  1936,  p,  43, 

timpul  şi  spaţiul  în  cercetarea  istorică,  însemnează  a  ab¬ 
stractiza  şi  defiinţa  istoria  ca  ştiinţă.  Datoria  istoricului  este 
să  ţină  numaidecât  seamă  de  realitatea  concretă,  ceeace 
nu-i  posibil  fără  considerarea  spaţiului  şi  a  timpului.  Un 
fapt  istoric  este  numai  atunci  determinat  din  punct  de 
vedere  al  ştiinţei  istoriei,  dacă-i  localizat  într'un  anumit 
spaţiu  şi  mai  ales  într’un  anumit  timp. 1 

Producând  individualitatea  fenomenelor,  spaţiul  şi  timpul 
sunt  totodată  elemente  ale  cunoaşteiii  acestora  sub  aspect 
individual  şi  specific.  Pe  de  altă  parte,  determinismul  dina¬ 
mismului  istoric  fiind  mai  complicat  şi  mai  dispensat  în 
acţiunile  lui  decât  determinismul  naturii,  e  nevoe  de  o 
mai  mare  perspectivă  temporală  pentru  a  H  studiat  şi  de¬ 
terminat,  însuşi  principiul  analogiei  sau  metoda  compara¬ 
tivă  în  cercetarea  istorică,  se  exercită  în  funcţie  de  timp 
şi  spaţiu.2  Prin  urmare,  istoria  fiind  ştiinţa  unicului  şi  a 
individualului  în  timp  şi  spaţiu,  nu  se  poate  constitui  ca 
ştiinţă  fără  utilizarea  acestor  două  elemente. 

Tot  atât  de  amplă  şi  de  luminoasă  apare  perspectiva 
funcţiunii  şi  valorii  timpului  în  domeniul  artei.  Prin  însăşi 
esenţa  şi  sensul  său  de  creaţie  spirituală  prin  care  omul, 
chinuit  de  nostalgia  paradisului  pierdut,  caută  să-şi  creieze 
un  quasiparadis  iluzorie, 3  arta  implică  în  sine  în  mod  ine¬ 
rent  o  oarecare  eliberare  din  actuala  încătuşare  a  existenţii 
cosmice,  o  evadare  din  coordonatele  fundamentale  ale  reali¬ 
tăţii  create,  adecă  din  timp  şi  spaţiu,4  Prelucrând,  poten- 


1  See:  O.  c,  p,  216;  Croce  Benedetto  :  Teoria  e  storia  delîa  storiografia.  Se¬ 
conda  ed.  Bari  [G.  Laterza  e  Figli)  1920,  p,  3  şi  10;  Simmel  Georg:  Die  Probleme 
der  Geschichtsphilosophie.  5.  Aufl,  Miinchen  u.  Leipzig  (Duncker  u,  Humblot)  1923, 
p.  195;  Idem :  Das  Problem  der  hîslorischen  Zeit,  p,  152  şi  157. 

Cf.  See:  O.  c.  p,  161 — 169. 

*  Crainic  N- :  Nostalgia  Paradisului,  p.  313—361. 

4  Asupra  acestei  trăsături  a  creaţiei  artistice,  dl  Nichifor  Crainic  ne-a  dat 
rânduri  magistrale  şi  extrem  de  valoroase.  Vezi  in  special  p.  186,  189,  190,  344,  361 
şi  398,  Pentru  deosebita  lor  valoare  şi  frumuseţe,  cităm  următoarele  precizări  in 
acest  sens,  despre  artă;  „Precum  e  un  salt  peste  natură,  e  un  salt  peste  spaţiu ,  un 
satt  peste  timp “  (p,  190),  sau:  „Cu  rădăcini  in  spaţiu  şi  în  timp,  ea  năzueşte  să  în¬ 
frângă  spa(tul  şi  timpul “  (p.  361). 

ţând  şi  sublimând  până  la  transfigurare  natura  cosmică, 
arta  tinde  spre  o  înfrângere  a  acesteia  şi  ca  atare  spre  o 
despresurare  a  ei  de  formele  şi  condiţiile  temporalo-spaţiale, 
construind  —  cu  elemente  din  lumea  noastră  pe  care  le 
combină  după  legi  proprii  —  imaginea  (nu  realitatea !)  unei 
lumi  desăvârşite,  după  care  tânjeşte  omul.1  Totuşi,  atât  ca 
proces  de  creaţie  cât  şi  ca  obiectivare  a  acestui  proces  spi¬ 
ritual,  arta  apare  şi  se  desvoltâ  sub  semnul  timpului  şi  al 
spaţiului. 

Inîr'adevăr,  posibilitatea  metafizic-ontologică  a  creaţiei 
artistice  se  constitue  în  timp  şi  spaţiu.  Ca  vehicole  ale  par¬ 
ticipării  la  Absolut,  timpul  şi  spaţiul  servesc  Frumuseţii 
absolute  nu  numai  ca  instrumente  prin  care  comunică  ale¬ 
şilor  săi  inspiraţia  şi  forţa  dinamică  necesară  creaţiei  ar¬ 
tistice,  ci  şi  ca  instrumente  prin  care  oferă  artistului  ma¬ 
terialul  de  inspiraţie  cuprins  în  armonia,  podoaba  şi  stă-r 
lucirea  cosmică,  care  nu-s  altceva  decât  expresia  sau  re¬ 
flexul  contingent  al  Frumuseţii  absolute,  ordonat  în  timp 
şi  spaţiu.  Prin  urmare,  din  acest  punct  de  vedere  timpul 
şi  spaţiul  apar  ca  elemente  fundamentale  ale  constituirii 
ontologice  a  posibilităţii  creaţiei  artistice,  Căci  fără  o  co¬ 
municare  în  lume  a  Frumuseţii  absolute  şi  suprasensibile, 
în  sensul  de  turnare  de  putere  creatoare  în  artist  şi  de 
oferire  a  posibilităţilor  de  inspiraţie  în  varietatea  multiplă 
a  frumuseţii  cosmice  participate,  posibilitatea  creaţiei  ar¬ 
tistice  este  cu  desăvârşire  exclusă. 

Pe  de  altă  parte,  actualizarea  virtualităţii  creatoare  în 
operă  de  artă  se  face  tot  prin  mijlocirea  timpului  şi  a  spa¬ 
ţiului.  Procesul  realizării  operei  de  artă  constă  din  două 
faze  cu  totul  deosebite,  dar  condiţionate  succesiv,  şi  anume : 
Faza  subiectivă  a  viziunii  interne  a  obiectului  artistic  (cău¬ 
tarea  şi  făurirea  lui  în  imaginaţia  creatoare)  şi  faza  obiec¬ 
tivă  a  expresiei  externe  a  viziunii  sau  obiectivarea  el.2 
Faza  a  doua  e  cobor îrea  formelor  imaginative  în  ordinea 


1  Cf.  şi  Simmel  Georg ;  Bockiins  Landschalten,  în  „Zur  Phiiosophie  der 
Kunst“,  p.  159;  Idem  :  Das  Abendmahl  Lionardo  da  Vincis,  In  „Zur  Phiiosophie  der 
Kunst",  p,  59  sq.;  Vianu  Tudor:  Estetica.  Ed.  2-a  Bucureşti,  1939,  p.  146  sq.  şi  150. 

2  Crainic  Nichtfor:  Nostalgia  Paradisului,  p,  199  sq. 

sensibilă  sau  expresia  ei  în  materie,  adecă  plăsmuit  ea.  In 
această  fază,  artistul  duce  o  luptă  titanică  cu  materia  pentru 
a  o  birui  şi  modela,  silindu-o  să  îmbrace  forma  viziunii 
sale.'  E  mai  presus,  deci,  de  orice  îndoială  că  creaţia  ar¬ 
tistică,  atât  ca  proces  psihologic  de  devenire  ideală,  cât  şi 
ca  proces  tehnic  de  plăsmuire  a  viziunii  artistice  în  mate¬ 
rialitate  sensibilă,  se  desfăşoară  şi  se  desăvârşeşte  în  vadul 
timpului.2 3 

Apoi,  însăşi  gustarea  operei  de  artă  prin  contemplaţia 
estetică  sensibilă,  se  face  tot  în  cursul  unui  anumit  interval 
de  timp* 

Estetica  actuală  tinde  spre  o  autonomizare  completă 
{adecă  desbracă  opera  de  artă  de  nimbul  ei  transcendental 
şi  o  consideră  ca  pe  o  expresie  exclusivă  a  unei  persona¬ 
lităţi  creatoare  umane]  şi  spre  constituirea  ei  în  ştiinţă  ra¬ 
ţională  şi  experimentală.  Ca  atare,  ea  elimină  din  sfera  ei 
consideraţiile  metafizice  asupra  frumosului.4  In  consecinţă, 
perspectiva  funcţiunii  şi  rolului  timpului  în  creaţia  arti¬ 
stică,  apare  mult  îngustată  şi  anume  redusă  la  o  dimensiune 
pur  îmmanentă.  Totuşi  estetica  acordă  timpului  o  impor¬ 
tanţă  considerabilă  în  realizarea  operelor  de  artă.5 

Ca  dovadă  recentă  că  timpul  şi  spaţiul  au  o  funcţie 
importantă  în  creaţia  artistică,  este  faptul  că  al  4-lea  con¬ 
gres  de  estetică  (Hamburg,  Octomvrie  1930)  şi-a  propus  să 
discute  exclusiv  problema  spaţiului  şi  a  timpului  în  artă. 
Estetica  actuală  vorbeşte  de  „arte  spaţiale “  şi  de  „arte 
temporale ",6  după  cum  în  constituirea  lor  prevalează  mai 
mult  spaţiul  sau  timpul.  Rolul  timpului  de  factor  constitutiv 
e  prezent  în  toate  artele,  dar  se  reliefează  cu  deosebire  în 


1  Idem  ibidem,  p.  204. 

2  Cf,  şi  Frey  Dragobert:  Das  Kunstwerk  als  WlUens problem.  In  „Vierter 
Kongress  fur  Ăsthetik  und  allgemeine  Kunstwissenschaft".  Hamburg,  1—9  Oktober 
1930.  Stuttgart  (Verlag  Enke)  1931,  p,  236. 

3  Cf,  şi  Stechow  Wolfgang:  Raum  und  Zeit  in  der  graphischen  und  musika- 
Ischen  ILIustration.  In  „V,  K.  fur  Âsihetik,,.*1,  p.  120. 

4  Cf.  Crainic  Nichilor:  Nostalgia  Paradisului,  p.  129,  sq.  şi  136. 

5  Filosoful  idealist  german,  Schelling,  este  cel  dintâi  care  se  ocupă  pe  larg  cu 
raportul  dintre  timp  şi  artă.  ( Gent  Werner:  Das  Problem  der  Zeit,  Frankfurt  a.  M. 
-  Verlag  G.  Schulte  —  Bulmke,  Frankfurt  a.  M.  1934,  p.  38), 

6  Vianu  Tador:  O,  c.  p.  164. 

aşa  zisele  „arte  succesive1*,  muzica  şi  poezia.  Ca  documen¬ 
tare  a  acestei  afirmaţii,  e  deajuns  să  observăm  câ  fenome¬ 
nele  muzicale  se  întemeiază  pe  ambele  dimensiuni  funda¬ 
mentale  ale  timpulului,  adecă  pe  succesiune  şi  simultaneitate,1 
precum  şi  că  în  poezie,  cele  trei  moduri  ale  timpului  (trecut, 
prezent  şi  viitor)  fac  posibile  şi  determină  genurile  ei,  epo¬ 
peea,  lirica  şi  drama.2 

Suprema  potenţare  şi  valorificare  o  dobândeşte  timpul 
ca  factor  sotericlogic  şi  eshatologic.  Cheia  deslegârii  sănă¬ 
toase  a  problemei  timpului  ca  factor  de  mântuire3  şi  pli¬ 
nire  a  omului,  ne-o  oferă  lapidarul  adagiu  dogmatic:  Ha¬ 
rul  nu  distruge  natura ,  ci  o  plineşte.  Acesta  ne  învaţă  că 
lucrarea  harului  clădeşte  pe  fondul  naturii  umane  şi  ca 
atare  nu-i  violentează  pe  acesta,  ci  se  adaptează  şi  mlă¬ 
diază  după  structura  şi  după  posibilităţile  acestuia.  De 
aceea  în  desfăşurarea  mântuirii  Dumnezeu  a  ales  mijloacele 
cele  mai  adecvate  şi  mai  accesibile  naturii  umane.  Grif 
tocmai  această  adaptare  a  mijloacelor  de  mântuire  la  natura 
umană .  implică  în  sine  în  mod  inerent  transformarea  spa¬ 
ţiului  şi  a  timpului,  din  medii  cosmice  şi  vehicole  ale  parti¬ 
cipării  la  Absolut ,  în  medii  şi  vehicole  ale  mâniuirii.  Căci 


numai  îmbrăcând  forma  şi  condiţia  lor,  adecă  numai  tur- 
nându-se  pe  tiparele  spaţiului  şi  timpului,  mijloacele  de 
mântuire  pot  deveni  adecvate  şi  accesibile  naturii  umane 
de  structură  psiho-fîzică  şi  circumscrisă  in  contingenţa  spa- 
ţialo-temporală.  Pe  de  altă  parte,  însăşi  esenţa  mântuirii 
;  a  naturii  umane  şi  —  datorită  soîidarismului  tainic 
om  si  univers  —  a  celei  cosmice  (=recreaţiune  cos¬ 
mică),  implică  în  sine  nu  o  desfiinţare  a  lor  ci  dimpotrivă 


deplin 

dintre 


1  Vezi  pe  larg  la:  Mersmann  Iiaiis :  Zeit  und  Musik.  In  „V.  K.  fur  Astheiik...1' 
p.  21 6  sq.  şi  Stechow  Wolfgang:  O,  c,  p.  121  sq, 

2  Vezi  pe  larg  la  Cassierer  Ernst:  Mythischer,  ăstheticher  und  theoretischer 
Raam.  In  „V.  K,  fur  Ăsthetik,,,",  34  sq. ;  Giirland  Albertt  Die  Modi  der  Zeit  als 
Stdbildende  Faktcren.  în  „V.  K.  fur  Astheiik.,,'1,  p.  39 — 50;  Frănkel  Hermann:  Die 
Zeitaufiassung  in  der  archaischen  griechischen  Liteiaiui,  In  „V.  K.  liir  Ăsthetik,..",. 
p.  99—103. 

3  Evident,  factorii  primordiali  ai  mântuirii  sunt  ka rai  divin  şi  natura  umană, 
dar  in  sens  larg  şi  celelalte  elem.c-nte  care  contribue  la  constituirea  procesului  mân¬ 
tuirii.  pot  fi  considerate  şi  numite  ,, factori  oi  mâniuirii". 

o  potenţare  şi  transfigurare  nu  numai  a  condiţiilor  umane 
de  existenţă  ci  şi  a  celor  cosmice.  Acestea  se  realizează 
prin  intensificarea  de  cătră  Dumnezeu  a  acţiunii  Sale  de 
proniere  a  lumii,  în  aceea  de  mântuitor  şi  plinilor  al  ei. 
La  lumina  acestor  consideraţiuni,  funcţiunea  şi  valoarea 
spaţiului  şi  a  timpului  de  coordonate  constitutive  ale  mân¬ 
tuirii,  apare  evidentă. 

Dovada  tare  a  celor  mai  sus  afirmate,  o  face  faptul  că 
planul  iconomiei  divine  a  mântuirii  se  desfăşoară  în  timp  şi 
spaţiu.  De  aceea  o  cercetare  a  rolului  pe  care-1  au  aceste 
două  coordonate  ontologice  fundamentale  ale  existenţei 
create  în  desfăşurarea  acestui  plan,  ne  va  pune  în  lumină 
deplină  valoarea  lor  ca  factori  soteriologici. 

Alături  de  spaţiu,  timpul  fundează  posibilitatea  mân¬ 
tuirii  obiective d  Căci  întrucât  spaţiul  şi  timpul  sunt  vehi- 
cole  ale  participării  Ia  Absolut,  adecă  instrumente  ale  împăr¬ 
tăşirii  Acestuia,  lumii,  Hristos  se  poate  face  accesibil  al  lumii 
numai  în  timp  şi  spaţiu  şi  în  consecinţă  posibilitatea  mân¬ 
tuirii  se  poate  constitui  numai  în  vadul  timpului  şi  al  spa¬ 
ţiului.  Fără  timp  şi  spaţiu,  mântuirea  se  poate  concepe 
numai  în  abstract.  De  aceea  timpul  şi  spaţiul  constifue  calea 
pe  care  Dumnezeu- Fiul  se  coboară  în  lume  pentru  a  o 
mântui.  In  adevăr,  coborirea  lui  Dumnezeu  în  apropiere 
desăvârşită  de  lume  nu  s‘a  putut  face  decât  păşind  pe  un 
plan  existenţial  accesibil  nouă,  adecă  îmbrăcând  forma  con¬ 
tingenţelor  istorice.2  Dovadă  e  faptul  că  prin  întrupare 
Logosul  divin  s'a  sălăşluit  înir'un  vas  de  vremelnicie  şi  lutr 
păşind  în  timp  şi  spaţiu  şi  dobândind  formă  concretă.  Evi¬ 
dent,  Fiul  lui  Dumnezeu  a  îmbrăcat  condiţiile  spaţiale- 

1  Desigur.  Dumnezeu  ne-ar  fi  putut  mântui  şi  în  afara  condiţiilor  spaţiului  şi 
timpului,  dar  aceasta  ar  fi  însemnat  că  Ei  nu-i  consecvent  cu  creaţiunea  şi  n  con¬ 
secinţă  mântuirea  ar  fi  fost  un  proces  magic  şi  neudecvat  naturii.  Timpul  c  singurul 
mod  in  care  e  accesibilă  Fiinţa  absolută  pentru  fiinţa  temporală.  De  aceea  o  mani¬ 
festare  divină  plină,  în  timp,  ar  sparge  creatui  alt  lalea  noastră  şi  in  consecinţă  Divi¬ 
nitatea  se  manifestează  în  lume  fragmentar  şi  gradul,  după  capacitatea  noastră 
de  receptare. 

-  Stăniloae  Dumitru:  iisus  Kristos,  adevărata  noastră  transcendenţă,  io  „Gân¬ 
direa",  Ian.  1943,  p.  5j  Troelisch  Ernst :  Die  Absolutiieit  des  Christentums  und  die  Re- 
iigionsgesvhichie,  2  Aufl.  Tubingen  (MohrJ  191?,  p.  77,  98  sq.  şi  103. 

Temporale  fără  să  se  depotenţeze,  fără  să  se  disolve  în  ele, 
adecă  fără  să  renunţe  la  absolutitatea  şi  infinitatea  Sa: 
o  prezenţă,  deşi  istorică,  totuşi  absolută,  ca  „Dumnezeu 
plecat  la  înălţimea  omului  şi  om  ridicat  la  înălţimea  lui 
Dumnezeu".1 *  Că  Fiul  lui  Dumnezeu  a  îmbrăcat  forma  con¬ 
tingenţelor  istorice,  mărturiseşte  Sf.  Scriptură  când  zice: 
„Şi  Cuvântul  trup  s'a  făcut  şi  s’a  sălăşluit  între  noi" dea- 
semenea  glasuri  din  perioada  patristică :  „Hrîstos  s'a  născut 
om  pentru  om,  şi  a  acceptat  ziua  şi  timpul",3 4  sau:  „Odată 
Hristos  a  apărut  în  trecerea  secolelor" . 4  Iar  Biserica  noastră 
cântă  Preacuratei :  „Pe  Dumnezeu  cel  mai  presus  de  vremi 
şi  mai  înainte  de  veci,  sub  vremi  l-ai  născut  cu  trup  mai 
presus  de  fire,  pre  Dumnezeu-Omul".5 

întruparea  fiind  cel  mai  direct,  intim,  intens  şi  decisiv 
contact  al  Veşniciei  cu  timpul,  venirea  în  lume  a  Fiului 
lui  Dumnezeu  coincide  cu  „plinirea  vremii “  (Galat.  4,  4; 
cf.  şi  Efes.  1,  10,  Ebr.  9,  26).  Această  „plinire  a  vremii" 
însemnează  nu  numai  împlinirea  făgăduinţelor  şi  consu¬ 
marea  veacului  profan,  ci  mai  ales  plenitudinea  timpului 
prin  convertirea  lui  în  factor  de  mântuire  şi  sfinţire.  In  Iîsus 
Hristos  unindu-se  timpul  cu  Veşnicia,  prin  întrupare  Veş¬ 
nicia  afirmă  timpul,  intră  intens  în  vadul  lui,  îl  potenţează 
şi-l  face  din  finit,  capabil  de  Veşnicie,  puntea  care  ne  saltă 
în  eternitate.  Odată  cu  întruparea,  izbucneşte  recreaţiunea 
lumii  şi  implicit  aceea  a  timpului.  De  aceea  odată  cu  ea 
vine  plenitudinea  timpului,  adecă  convertirea  lui  în  timp 
sfânt  prin  cea  mai  intensă  concentrare  pozitivă  a  esenţei 
timpului.  Timpul  redobândeşte  virtual  calitatea  primordială, 
adecă  efectul  său  pur  şi  exclusiv  pozitiv  de  promovător  al 


1  Stăniloae  Dumitru :  lisus  Hristos,  adevărata  noastră  transcendentă,  p,  7, 

a  loan  I,  14. 

3  Petru  Chrysologul :  Sermo  CXXXI,  Migne,  P.  G.  52,  col,  560  B, :  ,,Christus 
propter  hominera  homo  natus,  et  diem  suscepii  et  iempus". 

4  Bruno  Carth:  In  epist  ad.  Hebr„  cap,  IX.  Migne,  P.  L.  153,  col.  541  D. ' 
„Semel  Christus  apparuit  in  consummattone  saeculorum" ,  Vezi  şi  Barth  Karl:  Die 
kirschliche  Dogmatik,  I.  B.  Zweiter  Halbband.  2.  Aufl.  Zurich  (Evanghelischer  Verlag 
Zollikon)  1959,  p.  55  sq, 

5  Mineiul  lunei  Mai.  Ed.  3-a  a  sf.  Sinod  Buc,  1928,  p,  173.  Vezi  in  acest 
sens  şi  articolul  nostru:  Prezenţa  teandrică.  In  „Telegraful  Român",  2Ş.  XII.  1943, 
;p,  3  —  4, 

vieţii  şi  plinirii  umane.  Această  virtualitate  este  transfor¬ 
mată  în  realitate  potenţată  prin  săvârşirea  mântuirii  obiec¬ 
tive  şi  cu  deosebire  prin  înviere.  Prin  urmare,  în  Hristos 
timpul  îşi  primeşte  din  nou  sensul  său  iniţial  şi  autentic  de 
vehicol  spre  Veşnicie.  Prin  El  timpul  se  încarcă  de  sens  şi 
de  valoare  maximă :  e  mediu  şi  vehicol  al  mântuirii  şi  feri¬ 
cirii  noastre.  Teza  noastră  se  sprijineşte  şi  pe  glasuri  bise¬ 
riceşti,  care  înţeleg  „plinirea  vremii"  nu  numai  ca  împli¬ 
nire  a  celor  aşteptate  sau  consumare  a  veacului  dinainte 
de  har,1  ci  şi  ca  o  plenitudine  a  timpului,  ca  timpul  umplut 
de  har,2 3 4 5  şi  exclamă:  „Căci  când  autorul  timpului  s'a  născut 
temporal  plin  de  toate  bunurile,  de  ce  să  nu  fi  adus  pleni¬ 
tudinea  timpului  Tn  După  acelaşi  glas,  această  prezenţă  în 
timp  a  Domnului  a  sfinţit  şi  concentrat  timpul,  întrucât 
prezintă  „plinirea  vremii"  ca  „sfântă  şi  fericită  plenitudine 
a  timpului"?  Că  prin  întrupare  timpul  a  devenit  factor 
de  mântuire,  mărturiseşte  şi  astăzi  Biserica  noastră,  când 
cântă  la  începutul  anului  bisericesc :  „Cu  voia  ta  cea  atot- 
lucrătoare  şi  atotputernică,  ai  venit  în  lume,  căutând  să 
împodobeşti  zidirea  ta  cu  negrăita  întrupare...  puind  aşeză- 
mânturi  şi  ani,  spre  mântuirea  noastră"? 

Dacă  constituirea  posibilităţii  mântuirii  obiective  se 
face  prin  întrupare  în  timp,  atunci  şi  săvârşirea  mântuirii 
obiective  tot  numai  în  timp  se  poate  desfăşura.  In  adevăr, 
întreaga  Sa  operă  de  mântuire,  ramificată  pe  cele  trei  la¬ 
turi  ale  ei  (chemarea  profetică,  servirea  arhierească  şi 
demnitatea  împărătească,  a  realizat-o  Mântuitorul  în  albia 
timpului. 

Inălţându-Se  apoi  la  ceriuri,  Hristos  ne-a  lăsat  mijloace 
de  mântuire  tot  aşa  de  adecvate  şi  accesibile  naturii  umane, 


1  CI.  Bruno  Carth:  In  epist.  ad.  Ephes.,  cap.  I.  Mijţne,  P,  L.  153,  col.  320  D, 

2  Idem  ibidem;  Gaerricus  :  De  nativitate  Domini.  Sermo  IV,  n.  1.  Migne,  P.  L. 
185,  col.  38  D.  şi  40  B- 

3  Guerricust  De  nativitate  Domini.  Sermo  IV,  n.  1,  Migne.  P.  L,  185,  col.  39  A.: 
„Cum  enim  plenus  omnibus  bonis  natus  erse  temporaliter  auctor  temporis,  quidni 
plenitudinem  attulisset  temporis  ?" 

4  Idem  ibidem,  Migne,  P.  L.  185,  col.  41  B, ;  „sanda  ac  beata  plenitudo  temporis ", 

5  Mîneiul  lunei  Sept,  Ed.  3-a  a  si.  Sinod,  Buc.  1929,  p.  9.  Vezi  şi:  Barth 
Karl:  O.  c.  p,  E0  sq.  şi  57  sq, ;  Idem;  Die  kirchl'che  Dogmatik.  II,  B.  Ester  Halb- 
and,  2.  Aufl.  Z liricii  (Evangeliscber  Verlag  Zollikon)  1940,  p.  605  sq. 

şi  anume  harul  divin  care  ni  se  comunică,  în  mod  ordinar 
şi  obişnuit,  prin  aşezământul  de  mântuire:  Biserica  cre¬ 
ştină.  Ca  şi  întruparea,  a  cărei  continuare  este,1  Biserica 
creştină  a  îmbrăcat  contingenţele  fiinţei  umane  de  timp  şi 
spaţiu.  Dovadă  despre  aceasta  e  şi  faptul  că  ea  a  luat  o 
formă  empirică  circumscrisă  în  forme  spaţialo- temporale. 2 
în  această  privinţă  un  teolog  apusean  spune :  „Biserica  nu-i 
decât  realizarea  în  timp  şi  spaţiu  a  gândirii  divine  cu  pri¬ 
vire  la  umanitate". 3  Ca  atare,  Biserica  mijloceşte  şi  con¬ 
tinuă  —  prin  sf,  Taine  —  prezenţa,  în  imanenţa  spaţialo- 
temporală,  Mântuitorului  şi  lucrarea  Sa  în  lume  şi-i  un 
aşezământ  de  mântuire  structurat  după  natura  şi  posibi¬ 
lităţile  omului.  Prin  urmare,  organismul  haric  care  mijlo- 
ceştei  omului  mântuirea  săvârşită  de  Hristos  şi  prin  care 
creştinismul  devine  putere  vie  şi  creatoare  în  lume ,  se  con- 
stitue  în  timp  şi  spaţiu. 

Deja  din  cele  mai  sus  stabilite,  observăm  că  spaţiul  şi 
timpul  fundează  şi  posibilitatea  mântuirii  subiective.  Sub  fla¬ 
căra  de  foc  a  harului  divin,  redobândirea  virtuală  (prin 
întrupare)  a  calităţii  primordiale  a  timpului  se  transformă 
în  realitate  potenţată,  timpul  devenind  mediul  potrivit  al 
trăirii  în  Hristos.  Căci  harul,  care  acţionează  nu  numai  spi¬ 
ritual  ci  şi  fizic,  transfigurează  cosmosul  şi  eo  ipso  şi  timpul 
ca  mediu  constitutiv  al  său ,  făcând  din  timp  coordonata 
cosmică  care  ne  oferă  posibilitatea  unei  simultaneităţi  exi¬ 
stenţiale  cu  Hristos.  Teza  aceasta  se  bazează  pe  învăţătura 


1  Seeberg  Erich:  Mcnschwerdung  und  Geschîchte.  Stuttgart  1938.  p.  21;  Chi- 
fescu  N. :  Biserica,  trupul  tainic  al  Domnului.  In  Rev.  „Bis,  ort.  rom,'‘  Iulie — Au¬ 
gust  1942,  p.  301, 

2  Troeltsch  Ernst:  Die  Bedeutung  der  Geschichtlichkeit  Jesu  fur  den  Glauben. 
Tiibingen  [Siebeckj  1911,  p.  16  sq,;  Andrutsos :  O,  c,  p,  292;  Chiţescu:  O.  c,  283  şi 
297 ;  Cf.  şi  Sf.  Maxim  Mărt. :  Mystagogice,  Cap.  IV,  Migne,  P.  G.  91,  col.  672  B.  sq. 

3  Citat  Ia  Chi(escu :  O.  c.  p.  292,  nota  subl.  3.  Fireşte,  Biserica  are  şi  o  lăture 
transcendentă  sau  pur  metafizică,  care  depăşeşte  timpul  şi  spaţiul;  adevărul  acesta 
ni-1  mărturiseşte  aşa  de  frumos  sf,  loan  Gură  de  Aur,  spunând;  „ Biserica ...  e  mai 
înaltă  decât  cerul  şi  mai  întinsă  decât  pământul ;  niciodată  nu  îmbătrâneşte,  tot¬ 
deauna  înfloreşte",  [Omilia  către  Eutropiu,  6,  Migne,  P,  G.  52,  col.  402,  cit.  la  Chi- 
fescu;  O.  c.  p,  285],  Ca  atare.  Biserica  e  locul  de  întretăiere  a  Veşniciei  cu  vre¬ 
melnicia. 

ortodoxă  că  prin  înviere  se  întemeiază  o  nouă  ordine  exi¬ 
stenţială,  întrucât  prin  ea  izbucneşte  împărăţia  cerurilor  în 
timpul  pământesc,  „ eonul  cel  nou “  sau  „ veşnic “  ca  o  anti¬ 
cipare,  prin  transfigurare  întru  ascuns  şi  întru  durere,1 2  a 
înveşnicirii  lumii.  Prin  urmare,  sub  acţiunea  transformatoare 
a  harului,  timpul  se  constitue  în  mediu  al  mântuirii  subiec¬ 
tive.  Că  timpul  este  factor  al  mântuirii  subiective,  ne  măr¬ 
turiseşte  sf.  Scriptură  când  zice;  „lată  acum  vreme  bine 
potrivită ,  iată  acum  ziua  mântuirii ; 2  deasemenea  cugetarea 
patristică  sau  postpatristică  prin  aceea  că  interpretează 
locul  scrîpturistic  respectiv  în  sensul  de  mai  sus,3  că  afirmă 
faptul  că  Dumnezeu  foloseşte  timpul  pentru  îndreptarea 
omului,4  că  atribue  timpului  o  valoare  excepţională 5 6  sau  că 
subliniază  corelaţia  strânsă  dintre  timp  şi  realizarea  planului 
divin  al  iconomiei  mântuirii .G 

Pe  acest  timp  ni-1  mijloceşte  Biserica  prin  sărbători. 
1  impui  sărbătorilor  este  timp  sfânt,  sfinţit  de  prezenţa  real - 
mistică  a  lui  Hristos  şi  transformat  în  factor  de  mântuire 
subiectivă.  Prin  organismul  său  liturgic  -  sa  cramental-mîstic, 
Biserica  reactualizează  —  nu  istoric  ci  real-mistic  —  în 
cursul  anului  bisericesc  întreaga  operă  de  mântuire  obiec¬ 
tivă,  adecă  toate  evenimentele  în  legătură  cu  mântuirea 


1  Cf.  Kiinneth  Walter :  O,  c.  p.  215;  Mlchels  Thomas;  Das  Heilswerk  der 
Kirche.  Salzburg  [A.  Pustei]  1935,]  p.  16;  Stăniloae  Dumitru:  Iisus  Hrisios  sau  re¬ 
staurarea  omului.  Sibiu,  1943  p,  324  sq, 

2  li  Corinteni  6,  2. 

3  Sf.  Grigorie  Teologul:  Cuvânt  XL.  Despre  sf.  Botez,  n.  13.  Migne,  P,  G.  36. 
col.  376  A.  B, ;  Sf.  Ioan  Gură  de  Aur;  Omilia  XII  n.  1.  Migne,  P,  G.  61,  col.  482. 

*  Cf,  Gregorius  Tur,:  Vita  s.  Aridii  abatis,  n,  XVII.  Migne,  P,  L.  71,  col,  1127  B. 

5  Gaufridus:  Declam,  ex,  S.  Bernardi  sermonib.,  cap,  XLIV,  u.  54,  Migne,  P, 
L.  184,  col.  465  C, ;  cf,  şi  Guerrlcus:  De  purif,  B.  Mariae.  Sermo  VI,  n,  5,  Migne, 
P,  L.  185,  col,  91  C.  D. 

6  Sf.  Ioan  Damaschlnul :  Omilia  despre  vestirea  fer.  Fecioare  Maria.  Migne. 
P,  G.  96,  col.  643  D.  sq.;  Incerius  aucton  De  promissionib.  et  praedicationib.  Def, 
cap.  XII,  n,  18,  Migne,  P.  L,  51,  col,  745  D,  Rolul  efectiv  al  timpului  ca  factor  po¬ 
zitiv  al  mântuirii  se  desprinde  şi  din  concepţia  ţăranului  nostru,  care  crede  că  ac¬ 
tele  rituale  stau  sub  influenta  timpului,  fără  de  care  nu  au  sens.  Timpul  stă  la  te¬ 
melia  acestor  acte  şi  numai  prin  săvârşirea  lor  Ia  vremea  lor,  aceste  acte  se  împli¬ 
nesc  cu  adevărat.  Pentru  ţăranul  nostru,  condiţia  timpului  este  un  element  consti¬ 
tutiv  al  cultului  fBernea :  o.  c.  p,  32  sq,  şi  42],  adecă  al  mântuirii, 

obiectivă-'  Aşa  încât,  marile  praznice  ale  creştinismului 
nu-s  simple  comemorări  ale  unor  evenimente  trecute,  ci  ce¬ 
lebrarea  unei  realităţi  contimporane.  Această  contempora¬ 
neitate  o  subliniază  deosebit  de  pregnant  sf,  Grigorie  Teo¬ 
logul,2  Acelaşi  duh  de  contemporaneitate  pulsează  puternic 
în  imnurile  liturgice;  de  exemplu:  „Astăzi  Hristos  în  Vi- 
fleem  se  naşte  din  Fecioară,  astăzi  cel  fără  de  început  se 
începe,  şi  Cuvântul  se  întrupează",3  Prin  urmare,  sărbă¬ 
toarea  ne  oferă  —  mulţumită  harului  liturgic  care  sparge 
vremelnicia4  —  o  deschidere  către  Cer,  un  plan  de  viaţă 
transcendental  şi  prin  aceasta  o  continuă  posibilitate  de 
mântuire  subiectivă. 

Insă  timpul  e  factor  de  mântuire  subiectivă  nu  numai 
în  sensul  că  prin  intermediul  lui  ni  se  face  mântuirea  con¬ 
timporană  nouă  ci  şi  în  acela  că  el  ne  oferă  posibilitatea 
improprierii  succesive  a  mântuirii  obiective  după  capacitatea 
naturii  umane  de  receptare.  Căci  fără  posibilitatea  unei  des- 
voltărî  temporale  (trecere  succesivă  dela  potenţialitate  la 
activitate),  n’ar  exista  pentru  oameni  nici  posibilitatea  mân¬ 
tuirii.  De  aceea  Dumnezeu  oferă  harul,  posibilitatea  mân¬ 
tuirii,  cu  timpul  şi  în  timp.  In  acest  sens,  timpul  e  har 
mântuitor.  Dumnezeu  lungeşte  clipa  şi  prin  ea  existenţa 
noastră  actuală  şi  cu  aceasta  posibilitatea  mântuirii,  tocmai 
pentru  ca  să  ne  mântuiască  şi  astfel  face  din  timp  un  factor 
creator  de  isbăvire.  Ca  atare  timpul  este  expresia  îndelungei 
iubiri  şi  răbdări  a  lui  Dumnezeu,5  păstrându-ne  mereu  des¬ 
chis  intervalul  posibilităţii  întoarcerii  la  Dumnezeu  şi  a 
mântuirii. 


1  Tyciak  Iullus:  Die  Liturghie  als  Quelle  ostlicher  Frommigkeit,  Freiburg  i. 
Br.  [Herder]  1937,  p.  84  sq.  j  Kirschhoff  Kllian:  Das  heilige  Jahr  —  der  heilige 
Dienst.  în.  „Der  christliche  Osten",  Regensburg  [F.  PustetJ  1939,  p,  87 ;  Vintitesc* 
Petre:  Misterul  liturgic.  Bucureşti  1929,  p.  34. 

t  Vezi  Cuvânt.  I,  4.  Migne,  P.  G.  35,  col.  397  B.  şi  Cuvânt.  XIX,  12.  Migne, 
P.  G.  35,  col,  1057  C, 

*  Vezi  articolul  nostru  !  Prezenta  teandrică.  T.  R.  25.  XII.  1942,  p.  4. 

*  Tyciak :  O.  c,  p.  38,  84,  124  şi  139 ;  Vintilescu :  O,  c,  p.  34 ;  Idem ;  Liturgia 
în  «lata  românească.  Bucureşti  1943,  p.  1  şi  20  sq.;  Kirchhoff :  O.  c,  p.  75. 

*  Cf,  Schlatter :  Das  christliche  Dogma,  p.  50.  Citat  la  Schmidt :  O,  c.p.  272- 

Nu  numai  că  ne  mijloceşte  posibilitatea  mereu  deschisă 
spre  mântuire,  ci  timpul  întreţine  mereu  în  noi  o  condiţie 
sufletească  favorabilă  lucrării  harului.  Intr'adevăr,  timpul  ne 
fereşte  de  ancorare  prea  adâncă  în  imanenţă  şi  ţine  în  noi 
mereu  trează  şi  vie  nostalgia  veşniciei  si  dorirea  ei.  Timpul 
nu  ne  îngădue  să  trăim  bucuria  momentului  ca  plenitu¬ 
dine  a  veşniciei,  căci  această  bucurie  e  totdeauna  stinsă  de 
fuga  năvalnică  a  timpului.1  Ingăduindu-ne  numai  un  con¬ 
tact  tangenţial  şi  efemer  cu  datul  concret,  timpul  ne  ţine 
în  continuă  tensiune  spre  mai  bine  şi  spre  Cer.  Pe  de  altă 
parte,  numai  în  încătuşarea  vremelniciei  se  pleacă  omul  în 
faţa  Majestăţii  lui  Dumnezeu,  numai  în  ea  devine  omul 
metafizic  neliniştit  şi  nemulţumit  şi  doreşte  cu  ardoare 
mântuirea.  Prin  urmare,  timpul  ne  face  să  fim  mereu  aple¬ 
caţi,  deschişi  şi  receptivi  faţă  de  lucrarea  harului. 

In  fine,  însuşi  procesul  mântuirii  subiective  ca  atare  se 
face  în  vadul  timpului.  întreaga  luptă  dramatică  de  dobân¬ 
dire  a  mântuirii ,  se  desfăşoară  sub  semnul  timpului.  In  timp, 
se  face  (prin  asceză)  pregătirea  omului  pentru  a  deveni  vas 
curat,  prielnic  şi  receptiv  pentru  lucrarea  harului,  pentru 
ca  tot  pe  aripa  sa  să  se  avânte  în  planul  transcendental  de 
viaţă  al  sărbătorii  şi  să  dobândească  mântuirea  şi  fericirea 
De  fapt,  în  vadul  timpului  ne  creiem  condiţia  sufletească2 
necesară  integrării  noastre  în  realitatea  şi  duhul  sărbătorii, 
devenind  contimporani  în  mod  real-mistic  cu  evenimentele 
pe  care  aceasta  le  prăznueşte. 3  Expresia  şi  dovada  psiho¬ 
logică  a  acestei  contemporaneîzărî  este  o  potenţare  maximă 


1  O  bucurie  a  trăirii  din  plin  a  momentului  o  ating  numai  marii  mistici,  cari, 
realizând  unirea  cu  Dumnezeu  in  gradul  cel  mai  intens  posibil  pe  pământ,  ies  pentru 
scurtă  durată  din  condiţia  temporală,  luând  contact  direct  cu  veşnicia,  ca  o  antici¬ 
pare  nedeplină  a  inveşnicirii  noastre  dincolo, 

2  Aceasta  se  dobândeşte  prin  prăznuirea  lor  în  duh,  prin  trăire  spirituală  curată 
şi  intensă.  { Sf .  Grigorie  Teologul:  Cuvânt.  XLI,  Migne,  P.  G,  36,  col.  429  B, ;  Si 
Maxim  Mărt.:  Capita  ducenta.  Cent.  I.  37.  Migne,  P.  G,  90,  col.  1097  C, ;  Idem  t 
Diversa  capita.  Cent.  V,  41  şi  43.  Migne,  P.  G.  90,  col,  1365  A.  şi  C. 

*  Această  contemporaneizare  şi-a  găsit  mărturisirea  ei  clasică  în  gura  sf.  Gri- 
tsrie  Teologal,  care  se  exprimă  cu  privire  la  praznicul  învierii  Domnului;  „Ieri  mă 
Jă  stigii  cu  Hristos,  azi  sunt  glorificat  cu  El ;  ieri  muream  cu  El,  azi  sunt  vivificât 
cu  El;  ieri  am  fost  Îngropat  cu  El,  azi  sunt  înviat  cu  El",  [Cuvânt.  I.  4.  Migne,  P. 
Gr.  35,  col.  397  B.) 

a  persoanei  creştinului,  o  trăire  spirituală  maximă  îmbinată 
cu  sentimentul  comuniunii  intime  cu  Cerul  şi  de  despre¬ 
surare  din  vremelnicie.  In  adevăr,  creştinul  simte  acum  că 
pământul  se  ridică  spre  Cer,  că  respiră  duhovniceşte  mai 
larg  şi  mai  liber.1 

Deşi  odată  cu  încheierea  cursului  actual  al  lumii  timpul 
încetează  prelingându-se  în  oceanul  veşniciei,  totuşi  el  are 
şi  o  considerabilă  importanţă  eshatologică ,  servind  ca  mediu 
al  plinirii  integrale  a  omului  şi  a  cosmosului.  Căci  plinirea 
finală  a  omului  se  face  în  vadul  timpului.2  Care  e  mo¬ 
mentul  în  care  timpul  încetează  de  a  mai  fi  factor  eshato- 
logic  şi  se  varsă  în  veşnicie,  nu  putem  ştii. 

Potrivit  acestui  rol  final  al  timpului  şi  ca  urmare  a 
înlăturării  depline  şi  definitive  a  puterii  răului  din  lume, 
timpul  va  dobândi  suprema  potenţare  şi  transfigurare ,3  care-1 


1  Dacă  azi  aceste  afirmaţii  sună  ca  un  glas  din  alte  vremuri,  e  pentrucă  săr¬ 
bătorile  au  căpătat  un  sens  precumpănitor  de  repaus  fizic;  ele  vin  şi  dispar  fără 
nici  un  ecou  adânc  în  sufletele  multora.  Şi-au  denaturat  sensul  şi  au  decăzut  în 
„pseudo- sărbători*.  Decăderea  sărbătorilor  a  adus  şi  decăderea  valorificării  şi  sen¬ 
sului  timpului ;  deaceea  prea  puţini  dintre  cetăţenii  veacului  acestuia  depăşesc  co¬ 
tidianul. 

2  Cf.  Schmidt:  O.  c.  p.  282;  Althaus:  O.  c.  p.  5.  Parusia  Domnului  şi  eveni¬ 
mentele  eshatologice  legate  de  ea,  au  o  lăture  istorică  şi  una  sapraistorică.  Ca  sfârşit 
al  istoriei  [în  spre  care  sfârşit  păşeşte  în  vadul  timpului.  Cf.  Rom.  XIII,  I],  parusia 
este  un  eveniment  istoric  sau  temporal,  iar  cu  privire  la  conţinutul  său  parusia 
sparge  stadiul  şi  chipul  actual  al  lumii,  depăşind  vremelnicia  şi  pătrunzând  în  veş¬ 
nicie.  Cu  alte  cuvinte,  parusia  are  o  faţă  a  sa  întoarsă  spre  istorie,  ancorată  In  tem- 
poralitate  şi  ca  atare  ea-i  sfârşitul  istoriei,  precum  şi  una  îndreptată  spre  veşnicie 
şi  ancorată  în  supraistorie.  [Cf. Althaus  :  0.  c.  p.  242;  Berdiaeff:  O.  c.  157J,  Dease- 
menea  şi  celelalte  evenimente  eshatologice  legate  de  parusie,  sunt  într'o  anumită 
măsură  istorice,  întrucât  marchează  sfârşitul  chipului  şi  stadiului  actual  al  lumii, 
sfârşit  care  se  desfăşoară  în  albia  timpului;  pe  de  altă  parte,  ele  sunt  supraistorice 
intrucât  constitae sc  desăvârşirea  finală  a  lumii  şi  săltarea  ei  in  supratemporalitate. 

Definirea  deplină  a  rolului  timpului  în  desfăşurarea  acestor  evenimente,  este 
imposibilă,  pentrucă  tocmai  timpul  îngreuiază  înţelegerea  sfârşitului  lumii,  care-i 
după  cum  observă  Berdiaeff  [O.  c.  p.  157]  —  o  revelaţiune  a  paradoxului  timpului- 
De  aceea  nici  nu  putem  determina  momentul  în  care  timpul  încetează  şi  se  varsă  în 
veşnicie,  intrucât  trecerea  timpului  în  eternitate  depăşeşte  puterea  noastră  de  sesi¬ 
zare  şi  cugetare. 

3  Cf,  Sf,  Maxim  Mări. :  Questiones  ad  Thalassium,  questio  XXII,  Migne,  P.  G. 
90,  col,  320  B. ;  Cuerricus:  De  nativifate  Domini,  sermo  IV,  n,  3,  Migne,  P,  L,  185, 
col.  41  D. 

îac  propriu  pentru  funcţiunea  sa  de  mediu  al  plinirii  finale 
a  lumii  şi  omului. 

Ca  o  trăsătură  deosebită  a  rolului  eshatologic  al  tim¬ 
pului,  apare  funcţiunea  lui  de  martor  şi  judecător  al  fap¬ 
telor  omului,  la  judecata  obştească.  Atunci  el  va  desvălui 
toată  vrednicia  sau  nevrednicia  noastră  morală  şi  va  ho¬ 
tărî  asupra  destinului  nostru  final.1 

Valoarea  timpului  ca  mediu  cosmic  şi  soteriologic  se 
reliefează  complet  în  comparaţie  cu  aceea  a  spaţiului,  Ca 
medii  fundamentale  ale  cosmosului,  timpul  şi  spaţiul  sunt 
în  general  strâns  corelate.  Numai  împreună  fac  posibilă 
apariţia,  viaţa  şi  plinirea  existenţei  create  în  general.  Totuşi 
timpul  este  un  mediu  cosmic  mai  fundamental  şi  superior 
spaţiului.  Căci  într'un  fel  spaţiul  e  cuprins  în  timp  în 
sensul  că  fără  timp,  spaţiul  n'ar  fi  avut  nici-o  raţiune  de 
a  fi ;  în  schimb,  reversul  nu-J  putem  afirma,  căci  timpul  ar 
avea  rost  în  lume  şi  fără  spaţiu.  Dependenţa  timpului  de 
spaţiu  este  unilaterală  şi  anume  ca  aceea  a  mediului  su¬ 
perior  faţă  de  cel  inferior ;  e  numai  una  parţială,  căci  lasă 
timpului  câmp  de  existenţă  şi  acţiune  specific  lui.  In  con¬ 
secinţă,  condiţia  temporală  e  mai  cuprinzătoare  decât  cea 
spaţială.  Căci  există  realităţi  create  ce  nu-s  spaţiale,  şi 
anume  întregul  domeniu  al  vieţii  sufleteşti  şi  spirituale  e 
fiinţă  aspaţială.  Numai  straturile  inferioare  ale  realului 
(universul  fizic  şi  organic)  sunt  spaţiale,  pe  când  temporale 
sunt  toate.  Timpul  se  întinde  până  in  cele  mai  mari  înăl¬ 
ţimi  ale  lumii  reale  şi  graniţele  întinderii  lui  coincid  cu 
graniţele  acesteia.  Dimpotrivă,  spaţiaiitatea  se  frânge  la 


1  Ca  o  lămurire  mai  îndeaproape  a  acestui  rol  al  timpului,  adăugăm  urmă¬ 
toarele  consideraţiuni:  Curgerea  timpului  ţine  tare  ceeace  s'a  petrecut  odată  în  vadul 
Iui,  adecă  ceeace  a  devenit  odată  real,  şi-l  păstrează  ca  atare.  De  aceea  a  fi  din  do¬ 
meniul  trecutului,  nu  însemnează  nicidecum  a  fi  ridicat  sau  desfiinţat,  căci  altfel 
n’ar  mai  fi  deosebire  între  ceeace  a  fost  şi  ceeace  n’a  fost  [Cf.  Hartmann  N, :  0.  c. 
p.  363],  De  aici  deducem  adevărul  că  faptele  noastre  nu  dispar  odată  cu  săvârşirea 
lor,  ci  timpul  le  păstrează  ca  atare.  Şi  tot  de  aici  desprindem  teza  că  timpul,  ca 
martor  şi  judecător  al  activităţii  noastre  pământeşti,  va  fi,  la  judecata  obştească, 
martorul  şi  judecătorul  care  va  mărtărisi  despre  faptele  noastre  şi  ca  atare  va  in¬ 
fluenţa  decisiv  asupra  judecăţii  şi  sentinţei  veşnice.  Cu  alte  cuvinte,  timpul  va  pe¬ 
cetlui  soarta  noastră  veşnică  prin  rolul  său  covârşitor  Ia  judecata  obştească  şi  datorită 
.acestui  fapt,  di  atribuim  numirea  de  judecător. 

jumătatea  înălţimii,1  Nu  numai  că  face  posibilă  existenţa  şi 
fiinţarea  realităţii  spirituale,  ci  timpul  salvează  însăşi  spi¬ 
ritualitatea  lumii.  Căci,  pe  de  o  parte,  indivisibilitatea  clipei 
si  trecerea  ei  fulgerătoare,  nu  îngădue  personalităţii  umane 
a  se  ancora  prea  adânc  în  materialitatea  cosmică  ci-i  per¬ 
mite  numai  un  contact  tangenţial,  iar,  pe  de  altă  parte, 
clipa  fiind  fereastra  mereu  deschisă  spre  veşnicie,  ne  ţine 
în  contact  continuu  şi  intens  cu  spiritualitatea  absolută, 
E  drept  că  fluiditatea  timpului  contrastează  puternic  cu 
consistenţa  şi  stabilitatea  spaţiului  (care  dau  o  consistenţă 
şi  o  oarecare  permanenţă  cosmosului),  dar  în  schimb  e  mai 
viu  şi  mai  dinamic,  apărând  oarecum  ca  pura  neodihnă  a 
existenţei  şi  având  o  aplicaţie  mai  amplă.  Ca  atare,  timpul 
coboară  mai  adânc  şi  desvălue  mai  deplin  esenţa  realităţii 
create.  Această  superioritate  a  timpului  faţă  de  spaţiu,  se 
manifestează  nu  numai  prin  faptul  că  la  întemeierea  lumii 
timpul  a  apărut  mai  înainte  decât  spaţiul  (e  vorba  de  cre¬ 
area  îngerilor,  cari  au  apărut  cei  dintâi  în  ordinea  crea- 
ţiunii  şi  numai  în  timp),  ci  şi  prin  aceea  că  are  un  destin 
final  superior  spaţiului:  Spaţiul  se  plineşte  potrivit  struc¬ 
turii  noului  cosmos,  iar  timpul  —  ca  mediu  cosmic  mai 
fundamental  şi  superior  —  pătrunde  mai  adânc  în  parti¬ 
ciparea  la  Existenţa  absolută,  vărsându-se  în  adâncul  fără 
fund  al  Veşniciei, 


1  Ci  Hartmann  Nicolai:  0.  c,  p.  64. 


FILOSOFIA  RELIGIOASA  A  LUI 
NICOLAE  BERDIAEFF1 

de 

Preot  Dr.  ISIDOR  TODORAN 

Profesor  la  Academia  teologică  din  Cluj 

9.  Răul,  Realitatea  răului  este  adânc  şi  universal  simţită,  încât 
se  înţelege  uşor  de  ce  problema  răului  stă  în  centrul  conştiinţei  reli¬ 
gioase.  Toate  religiile,  nu  numai  cele  numite  ale  mântuirii,  arată  câte 
o  cale  pentru  eliberarea  de  rău  (de  păcat  şi  suferinţă). 

Pe  de  altă  parte,  conştiinţa  raţionalistă  şi  necredincioasă  con¬ 
sideră  răul  ca  principalul  argument  al  necredinţei.  Ateismul  se  ba¬ 
zează  pe  aşa  zisa  contradicţie  dintre  existenţa  unui  Dumnezeu  bun  şi 
atotputernic  şi  realitatea  atât  de  dureroasă  a  răului  din  lume. 

De  aici  importanţa  particulară  a  problemei  răului  în  cadrul  fi- 
losofiei  religioase.  Pentru  Berdiaeff,  aceea  care  explică  apariţia  răului 
şi  în  acelaşi  timp  dă  singura  soluţie  acceptabilă  problemei  teodiceeî,, 
este  libertatea  iniţială.  Lumea  este  plină  de  rău,  dar  la  temelia  ei  stă 
şi  cel  mai  mare  bine :  libertatea  spiritului.  Problema  răului  este  pro¬ 
blema  libertăţii.  Numai  libertatea  poate  să  arunce  oarecare  lumină, 
asupra  faptului  iraţional  al  răului  Intr'o  lume  totuşi  divină. 

in  problema  răului,  ni  se  prezintă  de  către  Berdiaeff  aceeaşi  vi¬ 
ziune  ca  şi  în  problema  libertăţii.  La  originea  tuturora  stă  o  infinita 
libertate  iraţională,  un  neant  de  o  profunzime  inefabilă,  în  care  sunt 
cuprinse  toate  posibilităţile  şi  din  care  se  desprinde  însăşi  Divinitatea 
şi  derivă  fiinţa  în  genere,  lumea  şi  omul.  In  libertatea  iniţială  ne 
găsim  dincolo  de  bine  şi  de  rău.  Prin  luarea  de  atitudine  egocentrică, 
omul  s'a  aşezat  dincoace  de  bine  şi  de  rău,  cunoscând  aşa  dar  binele 
şi  răul,  dar  s’a  angajat  totodată  pe  calea  tuturor  durerilor  şi  sufe¬ 
rinţelor,  pe  calea  izolării,  diviziunii  şi  urii. 

Alegerea  acestei  căi  nu  putea  fi  împiedecată  de  Dumnezeu,  întru 
cât  ea  s'a  făcut  prin  libertatea  iraţională  independentă  de  Dumnezeu.- 
De  aceea  Dumnezeu  nu  este  responsabil  de  existenţa  răului. 


1  Urmare  din  RT  XXXIII,  1943  p.  451, 


526 


REVISTA  TEOLOGICA 


Starea  paradisiacă  era  o  stare  de  nediferenţiere  originală,  în 
care  nu  exista  distincţie  şi  evaluare.  Distincţia  dintre  bine  şi  rău 
apare  odată  cu  căderea.  înainte  de  cădere,  era  o  vieaţă  preafericită, 
în  armonie  perfectă,  „cosmosul  era  in  om  şi  omul  in  Dumnezeu".  In 
aceasta  constă  „integralitatea  edenică11.  Dar  integralitatea  edenică  este, 
in  ceea  ce  priveşte  pe  om,  şi  totală  ignoranţă,  lipsită  de  conştiinţă  şi 
de  reflexiune.  Căci  paradisul,  cu  toată  fericirea  lui,  nu  reprezintă 
încă  plenitudinea  vieţii;  în  el  nu  se  manifestaseră  toate  posibilităţile, 
libertatea  nu  se  exercitase  şi  colaborarea  omului  la  opera  creatoare 
nu  ajunsese  în  funcţiune.  Şi  atunci  omul,  prin  libertatea  primită  din 
nefiinţă  —  libertate  care  nu  poate  fi  ţinută  pentru  veşnicie  în  stare 
de  latenţă  —  ia  drumul  pe  care  îl  cunoaştem.  Omul  preferă  tragedia 
vieţii,  suferinţa  şi  amărăciunea  morţii  faţa  de  vieaţa  în  inocenţă  şi 
ignoranţă,  pentru  ca  in  chipul  acesta  să-şi  trăiască  destinul  până  Ia 
ultimele  lui  limite. 

Răul  s'a  produs  în  spirit  prin  afirmarea  libertăţii  în  detaşarea 
de  Dumnezeu,  în  orgoliul  spiritual.  întrucât  existenţa  întreagă  are  o 
organizare  ierarhică  unitară  şi  întrucât  răul  a  apărut  pe  treapta  cea 
mai  înaltă  a  acestei  ierarhii,  în  spirit,  el  s’a  repercutat  pe  toate  trep¬ 
tele  existenţei,  alterându-se  şi  corupându-se  totul  (dar  nu  întru  totul). 
Răul  este  răspunsul  negativ  la  apelul  Iui  Dumnezeu  şi  la  trebuinţa 
dragostei  dumnezeeşti.  Aservirea  omului  faţă  de  elementele  naturale 
Inferioare  vine  numai  ca  o  consecinţă  a  faptului  iniţial  de  afirmare  ă 
egoismului,  deci  a  unui  fapt  produs  anterior  în  lumea  spirituală. 
Lumea  naturală  însăşi  apare  ca  un  reflex  simbolic  al  lumii  spirituale. 

Problema  răului  nu-şi  află  soluţie  satisfăcătoare  nici  în  monism, 
nici  în  dualism.  Pentru  monismul  pur,  care  se  bazează  pe  afirmaţi- 
unea  că  Dumnezeu  este  singura  fiinţă  veritabilă,  răul  nu  reprezintă 
decât  un  moment  al  binelui,  o  voalare  a  acestuia  sau  consecinţa  in¬ 
completei  lui  cunoaşteri.  Ceva  ne-ar  apărea  ca  rău  pentrucă  nu  se¬ 
sizăm  chipul  cum  el  se  integrează  în  ansamblul  existenţei.  In  felul 
acesta  se  neagă  de-a-dreptul  realitatea  răului.  Insă,  fără  dispreţul  făţiş 
al  faptelor,  nici  o  conştiinţă  nu  va  putea  adopta  această  atitudine.  — 
Nu  mai  puţin  apare  ca  insuficient  şi  dualismul  (persan,  maniheist 
sau  gnostic  vechiu).  In  dualism,  răul  posedă  fiinţă  ontologică  indepen¬ 
dentă  şi  pozitivă.  De  o  parte  este  Dumnezeul  bun  al  lumii  spirituale, 
de  alta  o  fiinţă  rea  a  lumii  inferioare  materiale,  ca  realitate  cu  totul 
independentă.  Acest  dualism  este  inacceptabil,  şi  după  Berdiaeff, 
^fiindcă  limitează  fiinţa  divină  şi  mai  ales  fiindcă  vede  răul  din  ex- 

terior,  fără  sâ-i  descopere  Izvorul  lui  interior,  în  libertate.  Atât  mo¬ 
nismul  cât  şi  dualismul  eşuiază  prin  urmare,  fiindcă  nu  iau  in  consi¬ 
derare  faptul  fundamental:  misterul  libertăţii. 

Râul  nu-şi  are  originea  nici  în  Dumnezeu,  nici  într'o  altă  fiinţă 
existând  alături  de  Dumnezeu.  Fiind  absolut  iraţional,  răul  este  in¬ 
accesibil  raţiunii  şi  inexplicabil  raţional.  A  spune  că  răul  îşi  are  ori¬ 
ginea  în  abisul  nefiinţei,  în  neantul  fără  sens,  nu  însemnează  a-i  da 
o  explicaţie  raţională.  Explicaţia  prin  libertate  este  o  explicaţie  suprara- 
ţională,  o  explicaţie  antinomică  pentru  raţiune.  Răul  nu  poate  primi  o 
explicaţie  raţională,  deoarece  nu  are  un  sens.  Răul  nu  are  o  fiinţă 
ontologică,  el  este  nefiinţă ;  iar  nefiinţa  este  inaccesibilă  sensului.  Dacă 
răului  i  s'ar  găsi  un  sens,  el  s’ar  transforma  în  bine. 

Să  mai  adăugăm  că,  după  Berdiaeff,  existenţa  răului  din  lume, 
deşi  poate  constitui  o  mare  dificultate  a  credinţei,  este  totuşi  un  ar¬ 
gument  pentru  existenţa  lui  Dumnezeu.  însăşi  credinţa  în  Dumnezeu 
s'a  născut,  după  el,  din  dorinţa  omului  de  a  scăpa  de  sub  povara 
răului.  O  lume  fără  rău,  fără  suferinţă,  ar  fi  procurat  omului  deplină 
mulţumire  şi  ar  fl  devenit  pentru  om  singura  Iui  divinitate.  Dorul  de 
altă  lume  n'ar  mai  fi  apărut.  Răul  din  lume  dovedeşte  că  aceasta  nu 
este  singura  şi  ultima  lume.  Trăind  deşertăciunea  acestei  lumi,  omul 
se  îndreaptă  spre  cealaltă,  spre  izvorul  original  şi  nesecat  de  vieaţă. 
Mai  mult,  într'o  lume  total  lipsită  de  rău  —  o  lume  preafericită  şi 
incapabilă  de  rău,  construită  şi  condusă  după  principii  geometrice  — 
s'ar  atinge  chiar  demnitatea  omului,  întrucât  i  s'ar  lua  complect  liber¬ 
tatea  şi  n'ar  fi  decât  un  bun  automat. 

De  acord  cu  doctrina  creştină,  Berdiaeff  pune  originea  răului  în 
libertate,  însă,  cum  am  văzut,  dă  acesteia  o  accepţiune  diferită  şi  prin 
aceasta  se  situează  pe  o  poziţie  vulnerabilă  din  mai  multe  părţi.  — 
Tenebrele  abisului  libertăţii  iraţionale  rămân  de  nepătruns  chiar  pentru 
fiinţa  absolută,  a  cărei  vieaţă  constitue  o  tragedie,  o  frământare  ne¬ 
spus  de  dureroasă  în  faţa  nepătrunsului  nefiinţei.  Pe  o  astfel  de  fi¬ 
inţă  divină  conştiinţa  refuză  s'o  facă  obiect  de  respect  religios  şi  de 
aceea,  în  cadrul  filosofiei  lui  Berdiaeff,  însăşi  temelia  obiectivă  a  re¬ 
ligiei  se  nărue.  Avem  aici  cazul  unei  filosofii  religioase  fără  un  Dum¬ 
nezeu  demn  de  acest  nume. 

Un  punct  prea  puţin  lămurit  în  filosofia  lui  Berdiaeff  este  chipul 
cum  nefiinţa  contribue  la  crearea  omului.  Căci  dela  nefiinţă  ia  omul 
libertatea  meonică,  iniţială,  care  rămâne  oarecum  inclusă  în  actul 
creaţiei.  Are  omul  această  libertate  fiindcă  Dumnezeu  n’a  putut  îm- 

piedeca  primirea  el,  sau  ea  se  primeşte  prin  însăşi  voinţa  Iul  Dum¬ 
nezeu  ?  In  primul  caz,  revenim  la  concepţia  lui  Dumnezeu  neabsolut,  pe 
lângă  aceea  că  omul  nu  mal  apare  ca  o  creatură  exclusiv  divină? 
in  al  doilea,  libertatea  ne  apare  ca  fiind  numai  dela  Dumnezeu,  ceea 
ce  nu  este  în  spiritul  gândirii  lui  Berdiaeff. 

0  greutate  nu  mai  puţin  însemnată  se  iveşte  şl  dacă  raportăm 
ideea  de  libertate  în  sensul  lui  Berdiaeif  la  aceea  de  responsabilitate» 
Libertatea  rezidă  în  străfundurile  fiinţei  umane  şi  se  înfăţişează  cu 
astfel  de  caractere,  încât  nu  putem  să  spunem  că  hotărîrea  omului 
ar  putea  s’o  stăpânească.  Omul  este  oarecum  o  păpuşă  în  manile 
acestei  libertăţi  meonice.  Atunci  cum  se  mai  poate  vorbi  de  o  res¬ 
ponsabilitate  umană  în  cădere?  Şl  atunci  urmările  căderii  sunt  ne¬ 
drepte,  suferinţa  este  revoltătoare.  Omul  este  terenul  pe  care  se  luptă 
principii  opuse,  adică  binele  şi  răul,  şi  vinovat  n’ar  fi  el,  ci  cei  care 
fac  din  el  un  nefericit  teatru  de  luptă. 

In  sfârşit,  o  consecinţă  care,  ca  şi  cele  precedente,  nu  se  află 
formulată  la  Berdiaeff,  dar  ale  cărei  premise  sunt  date  hotărit  în  filo- 
sofia  lui,  este  aceea  a  necesităţii  căderii.  Vieaţa  edenică  se  petrece, 
după  Berdiaeif,  numai  în  instinct  şl  în  inconştiinţă,  încă  nu  se  gustase 
din  pomul  cunoştinţei.  Este  o  vieaţă  vegetativă  inconştientă.  (Notăm  că 
ideea  unei  astfel  de  vieţi  edenice  este  o  construcţie  pur  arbitrară, 
ea  nu  se  întemeiază  pe  nimic).  Nu  numai  atât,  dar  şi  Dumnezeu  nu 
se  manifestase  decât  ca  Tată.  Fiul  ca  dragoste  şi  jertfă  era  necuno¬ 
scut.  Ori  Tatăl  fără  Fiul  este  un  non-sens.  Fiul  însă  nu  putea  să  apară 
în  vieaţa  edenică,  vieaţă  care  nu  era  după  chipul  Treimii,  Deci  omul 
trebuia  să  părăsească  indiferenţa,  pasivitatea  şi  inocenţa  edenică,  să 
facă  experienţa  răului,  pentru  a  putea  să  cunoască  pe  Hristos  şi  să 
se  deifice.  Altfel  omul  ar  fi  rămas  pentru  eternitate  la  o  vieaţă  embrio¬ 
nară,  fără  ochiu  pentru  lumina  cunoştinţei.  Dar  dacă  răul  are  un 
astfel  de  rost  înalt,  un  sens  deci  —  pe  lângă  rostul  pedagogic  al 
răului,  de  a  orienta  conştiinţa  omului  spre  cealaltă  lume  —  mai  este 
el  rău  ?  Şi  mai  poate  fi  cuiva  imputabil  ?  Căci,  după  Berdiaeff  însuşi, 
un  rău  căruia  i  se  poate  atribui  un  sens,  nu  mai  este  rău.  Ultima 
consecinţă  ar  fi  aceea  a  negării  râului.  Dar  cine  ar  putea  afirma  cu 
seriozitate  că  răul,  păcatul  şi  durerea,  este  o  simplă  iluzie?  Şi  cei 
care  protestează  în  primul  rând  este  chiar  Berdiaeff. 

Iată  cum  nici  această  problemă  nu  este  rezolvată  fără  contra¬ 
dicţii  de  Berdiaeff.  (Va  urma. 


MIŞCAREA  LITERARĂ 

OMAGIU  LUI  IOAN  LUPAŞ  LA  ÎMPLINIREA  VÂRSTEI  DE 
60  DE  ANI  (August  1940).  Bucureşti  1943,  p,  LXVIII— {—926 ;  Preţul 
Lei  2000.— 

Arătăm  în  alt  compartiment  al  acestui  fascicol  al  revistei  noastre 
împrejurările  în  cari  a  fost  urzit  impunătorul  volum  omagial  dedicat 
Păr.  Prof.  I.  Lupaş,  la  împlinirea  vârstei  de  60  de  ani. 

Prin  dimensiunile  sale  respectabile,  prin  eleganţa  infăţişerii  şi 
prin  bogăţia  şi  valoarea  ştiinţifică  a  cuprinsului  său,  acest  dar  căr¬ 
turăresc  este  demn  de  renumitul  învăţat  al  Neamului  nostru,  ale  cărui 
"vrednicii  le  eternizează  recapitulându-le. 

Contribuţiunile  apărute  într'ânsul  sunt  semnate  de  92  de  autori, 
recrutaţi  dintre  cei  mai  de  seamă  cărturari  ai  noştri.  Participarea 
străinilor  este  remarcabilă.  Număroasele  articole  şi  studii  redactate  în 
alte  limbi  —  germană  (Î7),  engleză  (1),  italiană  (3)  şi  maghiară  (3)  — 
datorite  în  cea  mai  mare  parte  unor  fruntaşi  de  peste  hotare,  arată 
lămurit  vaza  şi  preţuirea  de  care  sărbătoritul  se  bucură  în  cercurile 
ştiinţifice  europene  şi  chiar  dincolo  de  ocean. 

Din  partea  Bisericii  străbune,  al  cărei  slujitor  devotat  este  Pâr. 
Prof.  I.  Lupaş,  îi  aduc  sărbătoritului  ofrandele  scrisului  lor  : 

I,  P.  Sf.  Mitropolit  Nicolae  al  Ardealului  (Un  istoriograf  credin¬ 
cios,  p.  47 — 49),  P.  Sf.  Episcop  Nicolae  Colan  (Graiul  predicii  noastre, 
p.  165 — 169),  Păr.  Dr.  Gh.  Ciuhandu  (Un  „nobil"  român  —  Moise 
Nicoară,  p.  152 — 162),  Păr.  Prof.  Dr.  Ştefan  Lupşa  (Contribuţiuni  la 
istoria  încercării  de  reunire  a  bisericilor  româneşti  din  Transilvania 
la  1798,  p.  492 — 509),  Păr.  Prof.  Dr.  Grigorie  T.  Marca  (Un  început 
de  carieră  universitară,  p.  525 — 531),  Păr,  Prof.  Dr.  Simion  Reli  (In 
jurul  unei  vechi  catedrale  a  mitropoliei  Moldovei  din  Suceava,  p. 
756 — 767),  Păr.  Prof.  Dr.  Milan  Şesan  (Dumineca  Ortodoxiei,  p.  809 
— 817),  Păr  Dr.  Seb.  Stanca  (Ioan  Moga  „Teologul",  p.  818 — 825), 
Păr.  Rector  Dr.  D.  Stăniloae  (Din  urmările  edictului  de  toleranţă  în 
ţinutul  Făgăraşului,  p,  826 — 833)  şi  Păr,  Prot.  Emilian  Stoica  (La  o 
aniversare,  p.  834—840). 

I,  P,  Sf.  Mitropolit  Nicolae  constată  că  Biserica  noastră  este  cea 
dintâi  îndatorată  să  participe  Ia  acest  praznic,  cu  flori  de  recuno¬ 
ştinţă  şl  cu  cuvinte  de  laudă,  pentru  că;  „Preocupările  de  istoric  ale 
Părintelui  Ioan  Lupaş  au  fost  îndreptate  cele  mai  multe  spre  trecutul 
şi  vredniciile  Bisericii ,  iar  spiritul  de  care  e  străbătută  toată  opera  şi 
activitatea  P.  C.  Sale,  este  profund  creştin “  (p,  47). 

Aceeaşi  îmbucurătoare  constatare  o  face  şi  dl  Prof.  univ,  Dr. 
Ioachim  Crăciun,  distins  elev  al  sărbătoritului,  care-şi  defineşte 
maestrul  astfel : 

„ Istoric ,  publicist,  preot,  profesor  şi  luptător  transilvan,  iată 
drumurile  pe  cari  a  păşit  cu  demnitate  I,  Lupaş,  punând  la  temelia 
credinţei  ştiinţa  şi  la  temelia  ştiinţei  credinţa,  îngemănări  rodnice  şi 
valoroase,  transplantate  şi  în  sufletele  elevilor  săi “  (p.  XXI). 

Sunt  virtuţile  de  căpetenie  ale  unei  vieţi  trăite  pentru  Dumne¬ 
zeul  părinţilor  noştri  —  şi  pentru  Neam. 

£  Dr.  GRÎGORIE  T.  MARCU 

Nikolaus  von  Arseniew:  OSTKIRCHE  UND  MYSTIK.  I  Vom 
Geist  der  morgenlăndischen  Kirche.  II  Verklărung  der  Welt  und  des 
Lebens  in  der  chrisilichen  Mystik.  III  Aus  der  Welt  der  christlichen 
Mystik  des  Ostens.  2.  vermehrte  Auflage.  Mtinchen  Ernst  Reinhardt 
Vrig.  1943.  202  p. 

Fostul  profesor  de  istoria  religiunilor  dela  Universitatea  din 
Saratof,  actualmente  profesor  la  facultatea  de  filosof  ie  din  Konigsberg, 
Nicolae  Arseniew,  retipăreşte  cartea  cu  acelaş  titlu  apărută  în  1925 
in  aceeaş  editură,  adăogând  la  materialul  de  atunci  (primele  două 
capitole)  încă  un  capitol  de  substanţială  prezentare  a  misticei  in  ge¬ 
neral  şi  a  misticei  ortodoxe  în  special.  Posibilitatea  de  a  reedita  a 
astfel  de  carte  grăeşte  dela  sine  despre  valoarea  ei  şi  despre  inte¬ 
resul  cu  care  problemele  Ortodoxiei  sunt  privite  în  Apus.  Am  văzut 
întotdeauna  în  martirajul  Bisericii  ruseşti  şi  în  răspândirea  teologilor 
ei  in  ţările  Apusului  o  lucrare  providenţială  pentru  istoria  ortodoxiei 
şi  a  creştinismului  în  general:  Apusul  creştin  se  află  într’o  criză  struc¬ 
turală,  în  acelaş  timp  în  care  comorile  creştinismului  autentic,  ortodox, 
sunt  necunoscute.  Martiriul  fructifică  energiile  divine  ale  ortodoxiei; 
refugiul  celor  din  diaspora  descopere  Occidentului  mărirea  dreptei 
credinţe,  în  duhul  căreia  este  unica  posibilitate  de  salvare  din  criza 
veacului.  Este  ceeace  Nicolae  Arseniew  mărturiseşte  cu  vigoare  în 
cele  două  volume  ale  scrierii  Iui  „Der  urchristliche  Realismus  und 
die  Gegenwart“  (Kassel  1933  şi  1935)  şi  ceeace  dovedesc  cu  prisosinţă 
„mişcările  orientale"  atât  din  cadrul  catolicismului  cât  şi  al  prote¬ 
stantismului.  E  o  operă  imensă,  ale  cărei  începuturi  au  fost  puset 
convertirea  Apusului  iarăşi  ia  sevele  autentice  ale  creştinismului  oriental, 
ca  în  primele  veacuri  creştine. 

Nicolae  Arseniew  nu  este  un  teolog  speculativ,  ca  Bulgakov  s. 
ex.  Ca  profesor  de  istoria  religiunilor,  e  obişnuit  să  dea  întâietate 
textelor,  să  facă  studii  comparative,  să  documenteze  fiecare  afirmaţie, 
fără  să  se  lase  ispitit  de  sborul  ameţitor  al  speculaţiei  sau  vizionării : 
gândul,  raţiunea,  sistematizarea  are  numai  atâta  loc  cât  e  necesar 
pentru  orânduirea  materialului,  pentru  evidenţierea  unităţii  lui  lăun¬ 
trice.  Nu  e  nici  îngrămădire  de  material  fără  legătură,  confuzie,  nici 
încadrare  în  calapoade  rigide  şi  preconcepute,  ci  armonie  în  care 
conţinutul  însuşi  se  rotunjeşte  şi  se  luminează  de  sens.  E  prezentarea, 
aproape  descrierea,  Ortodoxiei  aşa  cum  este,  aşa  cum  se  oglindeşte 
în  isvoarele  ei  de  gând  şi  viaţă.  Nici  o  tendinţă  polemică  sau  apolo- 

getică  nu  arde  dincolo  de  rânduri  î  e  o  contemplare  liniştită,  senină, 
ştiinţifică  a  duhului  ortodox  în  esenţa  şi  isvoarele  Iui.  „Ostkirche  und 
Mystik"  este  o  carte  pe  paginile  căreia  Apusul  învaţă  să  ne  cunoască 
aşa  cum  suntem.  Şi  aşa  a  şi  fost  preţuită  în  Apus. 

In  primele  două  capitole,  Ortodoxia  apare  ca  Biserică  a  învierii  şi 
a  transfigurării,  care  totuşi  nu  uită  că  învierea  urmează  crucificării  şi 
transfigurarea  urmează  suferinţa.  „In  Biserica  orientală  au  rămas  predo¬ 
minante  aceste  graiuri;  bucuria  învierii,  îndreptarea  sufletului  în  bucurie 
şi  dor  spre  mărirea  viitoare,  o  anticipare  mîstic-contemplativă  a  măririi 
vieţii  veşnice . . .  Biserica  orientală  se  concentrează  cu  toată  ardoarea 
ei  asupra  măririi  Celui  înviat.  Razele  transfiguratei  Lui  vieţi,  transfigu¬ 
rează  deja  acum  lumea  şi  viaţa11  (p.  11).  Suferinţa,  răul,  moartea  nu 
sunt  negate,  dar  ele  au  fost  înfrânte,  ele  pot  fl  înfrânte  în  Iisus 
Hristos:  făptura  toată,  deşi  încă  suspină,  participă  totuşi  la  bucuria 
biruinţii,  a  eliberării  care  a  început,  care  va  duce  —  cu  certitudine  — 
la  transfigurarea  finală  când  „Dumnezeu  va  fi  totul  în  toate1'.  „Prin 
moarte  şi  suferinţă  şi  umilire  ni  s’a  dat  biruinţa  asupra  morţii  şi 
transfigurarea  vieţii11  fp.  92).  Deşi  viaţa  actuală  este  încă  osteneală, 
durere,  ispitire,  crucificare,  noi  ne  ştim  încadraţi  în  rândurile  celor 
biruitori:  aşteptăm  eliberarea  finală  şl  pregustăm  de  acum  bucuria  bi¬ 
ruinţii,  luminile  transfigurării.  Toate  acestea  in  Hristos  şi  prin  Hristos. 
Texte  din  Sf.  Scriptură,  din  sfinţii  Părinţi,  din  sfintele  slujbe  —  mai 
ales  sf.  Liturghie,  —  din  scrierile  ascetic-mistice  mărturisesc  până  la 
evidenţă  adevărul  acesta  intim  al  Ortodoxiei;  bucuria  învierii,  bucuria 
transfigurării. 

In  capitolul  trei  (94 — 174),  dupăce  accentuează  că  specificul  mis¬ 
ticei  creştine,  a  misticei  orientale  este  hristocentrismul,  autorul  urmă¬ 
reşte  trăsăturile  misticei  creştine  în  Noul  Testament  şi  Creştinismul 
primar  (mistica  prezenţii,  a  crucii  şi  a  învierii)  în  sfinţii  Părinţi 
(mistica  Logosului  întrupat  la  Origen,  sf.  Grigorie  de  Nissa,  Vasile 
cel  Mare,  Atanasie:  „Dumnezeu  s’a  făcut  om,  ca  pe  om  să-l  îndum- 
nezeească")  şi  insistă  —  afară  de  un  capitol  asupra  misticii  euharistice  — 
asupra  literaturii  ascetic-mistice  din  Pateric  şi  Philokalie  (Părinţii 
deşertului,  Macarie  Egipteanul,  Hesichius  de  Ierusalim,  Isac  Şirul, 
Simeon  Noul  Teolog).  Concluzia  acestor  prezentări  este :  Mistica  ori¬ 
entală  apare  în  trei  aspecte  strâns  unite  între  olaltă :  „  Mistica  întru¬ 
pării  —  privirea  cutremurată,  aprinsă  a  măririi  Celui  întrupat ;  Mis¬ 
tica  crucii,  —  primirea  crucii  Lui  în  lăuntrul  fiinţei  noastre,  necon¬ 
tenita,  zilnica,  —  moarte  a  omului  vechiu,  —  Mistica  împreună  răs¬ 
tignirii  cu  Hristos ;  şi  Mistica  transfigurării . . .,  a  iluminării  prin 
energia  vieţii  celei  noui . . începutul  transformării  „din  mărire  în 
mărire11.  Dar  toate  aceste  aspecte  sunt  organic,  esenţial  una,  ele 
formează  o  unitate  vie11  (p.  151  — 152),  Autorul  scoate  în  evidenţă,  pe 
lângă  luminile  taborice  ale  transfigurării,  mai  ales  bărbăţia,  sobrie¬ 
tatea  spirituală  a  misticei  orientale,  care  e  refractară  oricărei  revăr¬ 
sări  sentimentale,  oricărei  alunecări  în  vizionarism,  e  „trezvie",  „luptă 
nevăzută",  chemare  necontenită  a  lui  Hristos.  E  creştere  organică, 

nu  Sentimentalism.  Capitolul  se  închee  cu  o  scurtă  critică  a  psiholo¬ 
gismului  modern  care  vrea  să  explice  mistica  prin  subconştient. 

Dacă  ar  fi  să  obiectăm  ceva  acestei  opere  atât  de  dense,  e 
tocmai  densitatea  ei:  e  prea  stufoasă,  prea  concentrată.  Am  fi  dorit 
mai  multă  lărgime  de  respiraţie.  Totuşi  ea  valorifică  adevăruri  fun- 
•  damentale,  luminează  trăsături  specifice  ale  Ortodoxiei,  pătrunde  până 
în  sufletul  tainic  care  dă  viaţă  şi  trăirii  comunitare  şi  celei  indivi¬ 
duale  în  laturile  de  adevăr  şi  lumină  ale  Ortodoxiei.  Şi  ceeace  atrage 
Apusul  creştin  spre  Ortodoxie  e  tocmai  flacăra  ei  contemplativ- 
mistică,  strălucirea  peste  viata  veacului  a  transfigurărilor  de  dincolo 
■  de  veac.  Hristos  a  venit  în  lume  nu  ca  să  devină  impărat  pământesc, 
ci  ca  să  ridice  viaţa  lumii  în  lumina  transfigurării  paradisiace,  spre 
care  urcă  destinul  din  veac  al  omenirii.  Nicolae  Arseniev  a  adunat 
glasurile  învăţătorilor  Ortodoxiei  într’un  mănunchlu,  arătând  că  Ea 
este  păstrătoarea  realismului  primar-creştin ;  Ea  aşteaptă  plinirea  vea¬ 
curilor,  transfigurarea  finală,  a  cărei  anticipare  o  trăeşte  în  veac. 
Spre  slava  Ortodoxiei  şi  spre  luminarea  cărărilor  autentice  ale  Creşti¬ 
nismului.  . .  Mai  ales  că  între  Mistica  apuseană  şi  Mistica  răsăriteană 
nu  sunt  aceleaşi  distanţe  despărţitoare  ca  între  teologia  aristotelic- 
romană  a  Apusului  şi  Hristocentrismul  oriental . . , 

Diacon  NICOLAE  MLADIN 

Gisbert  Menge  0.  F.  M.:  D1E  BESCHAUUNG  DAS  KERN- 
STUCK  DER  MYST1K.  Paderborn  1943;  p.  XII-4-228. 

O  carte  simplă  care  vrea  să  fie  o  călăuză  spre  contemplaţie. 
Nu  se  adresează  savanţilor,  ci  tuturor  celor  ce  „sunt  decişi  din  dra¬ 
goste  să  slujească  Domnului  în  dăruire  necondiţionată  voii  Lui  sfinte 
şi  doresc  să  exercite  din  ce  în  ce  mai  adânc,  mai  des  şi  mai  înde¬ 
lung  relaţia  de  rugăciune  iubitoare  cu  El"  (p.  VII).  Nu  se  adresează 
numai  monahilor,  ci  tuturor  creştinilor,  Indiferent  de  clasă  socială  sau 
profesiune,  Pentrucă  autorul  e  convins  că  viaţa  mistică  —  chiar  şi 
ăn  culmile  ei  contemplative  —  nu  este  un  privilegiu  extraordinar  al 
celor  „ aleşi “,  ci  este  un  dar  generali  e  desvoltarea  şi  încoronarea 
harului  sfinţitor  pe  care  toţi  creştinii  îl  primesc  în  taina  sfântului 
botez,  aşa  cum  copacul  ce  cu  creştetul  lui  urcă  spre  zările  cerului 
nu  e  decât  desvoltarea  grăuntelui  semănat  sub  glie.  De  ce  totuşi  sunt 
aşa  de  puţini  privilegiaţi  ai  contemplaţiei  ?  —  Pentrucă  numai  ei  îm¬ 
plinesc  condiţiunile  de  purificare  spirituală  —  „simplitatea  Duhului" 
şi  „curăţenia  inimii"  —  care  se  cer  din  partea  omului  spre  a  primi 
darul  contemplaţiei.  Cauza  stă  în  nevrednicia  oamenilor,  nu  în  vreo 
preferinţă  din  partea  lui  Dumnezeu.  Cartea  aceasta  vrea  să  arate 
tuturor  ce  este  contemplaţia  şi  care  sunt  condiţiunile  necesare  do¬ 
bândirii  ei.  Şi  reuşeşte  pe  deplin.  Dacă  ar  fi  să-i  găsim  o  lipsă,  e  că 
e  prea  schiţată,  prea  sumară:  o  clarificare  de  orizonturi.  Ai  în  faţă 
imaginea  vieţii  mistice  în  linii  generale.  Pentru  începători  e  o  carte 
'bună:  pentru  orice  creştin,  o  carte  necesară. 

— — — — S  Diacon  NICOLAE  MLADIN 


CRONICA 


OMAGIEREA  PROFESORULUI  IOAN  LUPAŞ.  In  Aprilie  1940, 
un  comitet  de  iniţiativă  în  fruntea  căruia  se  aflau  profesorii  univer¬ 
sitari  Al.  Lapedatu,  I.  Mateiu  şi  I.  Moga,  a  plănuit  sărbătorirea  Păr. 
Prof.  Dr.  Ioan  Lupaş,  din  prilejul  împlinirii  vârstei  de  şaizeci  de  ani 
(9  Aug.  1880 — 9  Aug.  1940).  A  fost  lansat  atunci  un  apel  către  prie¬ 
tenii,  admiratorii  şi  discipolii  din  ţară  şi  de  peste  hotare  ai  ilustrului 
istoric  şi  academician,  în  vederea  editării  unui  volum  omagial  demn 
de  renumele  ce  şi  l-a  câştigat  şi  de  serviciile  eminente  pe  cari  le-a 
făcut  culturii  autohtone  şi  ştiinţei  istoriei  naţionale.  Iniţiativa  a  avut 
un  ecou  pe  cât  de  prompt,  pe-atât  de  răsunător.  Dar  neaşteptata 
înjumătăţire  a  Ardealului,  prin  arbitrajul  dela  Viena,  care  a  smuls 
Universitatea  Daciei  Superioare  din  rosturile  ei  fireşti,  a  întrerupt 
şi  lucrările  de  editare  a  plănuitului  volum  omagial,  amânând  tot¬ 
odată  sine  die  sărbătorirea  profesorului  sexagenar. 

Odată  cu  începutul  celui  de-al  patrălea  an  academic  în  pribegie, 
volumul  omagial  a  apărut.  El  a  fost  înmânat  sărbătoritului  în  cadrele 
unei  şedinţe  publice  pe  care  prima  noastră  instituţie  de  cultură  na¬ 
ţională,  Academia  Română,  a  ţinut-o  Vineri  29  Octomvrie  a.  c.  Cu 
acel  prilej,  mai  mulţi  oratori  au  scos  în  evidenţă  calităţile  excep¬ 
ţionale  ale  reputatului  învăţat  şi  valoarea  impunătoarei  sale  opere 
ştiinţifice,  didactice  şi  educative. 

Gruparea  „Revistei  Teologice",  care  are  bucuria  de-al  şti  pe 
actualul  pro-rector  al  Universităţii  Ardealului,  de  zeci  de  ani,  stră¬ 
lucit  membru  al  ei,  se  asociază  din  toată  inima  la  meritata  omagiere 
a  Păr.  Prof.  Ioan  Lupaş,  încredinţându  l  de  toată  preţuirea  şi  iubirea 
ei  respectuoasă. 

Dumnezeu  să-i  înmulţească  zilele  şi  să-i  păstreze  neîmpuţinat 
elanul  irezistibil  cu  care  acest  mare  dascăl  al  generaţiei  noastre  afirmă 
dogma  permanenţei  româneşti  între  hotarele  istorice  ale  Daciei  fericite. 

NOTE  Şl  INFORMAŢII 


ACADEMIA  Română  anti- 
Blaga  ? 

Autentic!  0  clipă,  actul  acesta 
de  curaj  intelectual  ne-a  surprins. 
Atari  manifestări  nu  erau,  din 
nefericire,  in  obiceiul  personali¬ 
tăţilor  noastre  culturale  —  şi  cu 
atât  mal  puţin  a  înaltei  instituţii 
care  le  cinsteşte  geniul  înşiruin- 
du-le,  încă  până  trăesc,  în  rân¬ 
durile  „nemuritorilor1*.  Vremea 
lui  „nu  mă  demit",  sau  „îl  omor 
cu  indiferenţa",  pare  a  fi  trecut, 
mai  ales  când  e  vorba  de  agre¬ 
siuni  intelectuale  venite  din  par¬ 
tea  celebrităţilor  de  faima  dlui 
Lucian  Biaga. 

Dsa,  cum  am  informat  la 
timp  pe  cititorii  noştri,  a  scos 
în  anul  acesta  o  revistă,  întitu¬ 
lată  „Saeculum",  care  nizueşte 
să  fie  monitorul  unei  direcţii 
filosofice  de  orientări  incerte,  con¬ 
fuze,  şi  de  răsunet  problematic. 
In  coloanele  celor  trei  fascicole 
apărute  până  acum,  pe  lângă 
unele  contribuţiuni  cari  au  dat 
naştere  la  anumite  nedumeriri, 
plus  gafe  de  specia  detestabilă 
a  aceleia  pe  care  am  semnalat-o 
în  numărul  anterior  al  „Revistei 
Teologice"  {p.  475 — -47 9),  direc- 
torul-fondator  al  lui  „Saeculum" 
comite  tot  atâtea  agresiuni  pre¬ 
meditate  împotriva  unora  dintre 
cei  mai  străluciţi  reprezentanţi 
al  gândirii  noastre  filosofice  de 
astăzi.  Pentru  violenţele  de  limbă 
cu  care- şi  împroaşcă  acolo  ad¬ 
versarii  declaraţi  sau  presupuşi 
—  violenţe  inadmisibile  in  vo¬ 


cabularul  unui  om  de  maniere 
subţiri  —  dl  L,  B.  a  fost  uns 
„polemist"  de  posibilităţi  origi¬ 
nale  într'o  notă  a  unui  cronicar* 
literar  dela  „Vremea",  care  se 
simţia  fericit  că  poate  îngroşa 
trupa  reprezentanţilor  acestui  gen 
publicistic  prea  adeseori  infa¬ 
mant  cu  unul  din  cele  mai  smăl¬ 
ţuite  nume  contimporane.  In  colo, 
nu  ştim  să  mai  fi  recoltat  alte 
„consacrări",  decât  poate  aceea 
pe  care  i-a  hărăzit-o  Părintele 
D.  Stăniloae,  în  articolul  „O  vic¬ 
timă  a  grandomaniei ”,  apărut 
aici  nu  de  mult  (p.  316 — -320). 

Şl  după  această  replică  ustu¬ 
rătoare,  ulciorul  a  continuat  să 
meargă  la  fântână.  Cei  ce  se 
aflau  prin  preajma  ei,  au  putut 
constata,  de  sigur,  cât  s'a  resimţit 
atât  de  lăudatul  calm  olimpian 
al  dlui  L.  B.  de  pe  urma  corec¬ 
ţiei  ce  i-a  administrat-o  renumitul 
teoiog  sibian ;  găleata  începuse 
să  se  clatine  în  mâinile  obici¬ 
nuite  până  aci  să  înfaşce  buche¬ 
tele  de  flori  ale  omagiilor  gene¬ 
roase  cu  cari  îl  potopeau  cândva, 
din  toate  părţile,  atâţia  posedaţi 
al  unei  admiraţii  necondiţionate 
şi  —  de  aceea  —  necontrolate. 

Terorizat  până  la  obsesie  de 
Imaginea  acestei  găleţi,  după  ce 
adunase  în  ea  tot  veninul  vânăt 
al  „Marelui  Anonim",  dl  L,  B. 
i-a  deşertat  conţinutul,  cu  o 
crâncenă  înverşunare,  asupra 
unui  profesor  de  Filosofie,  coleg 
mai  bătrân  al  dsale  şi  om  de 
convingeri  creştineşti  dovedite 

întru  cuvânt  şi  fapta.  De  a*tă 
dată,  nu  ştim  să-l  fi  sancţionat 
cineva  pe  agresor, 

A  treia  oară,  insă,  i  s'a  în¬ 
fundat.  „Victima1',  de  data  acea¬ 
sta,  nu  mai  rămăsese  nenumită. 
Ea  apărea,  în  atacul  din  „Sae- 
culum",  cu  numele  de  botez,  plus 
încă  ceva.  Printr'un  stupid  joc 
de  cuvinte,  dl  Profesor  C.  Ră- 
dulescu-Motru  ieşise  din  peana 
pornită  pe  defăimare  a  dlui  L. 
B.,  nici  mai  mult  nici  mai  puţin 
decât  „Constantin  Mortu“.  Orice 
altă  interpretare  era  exclusă, 
fapt  confirmat  de  intervenţia 
Academiei  Române. 

Prima  noastră  instituţie  de  cul¬ 
tură,  îngrijorată  de  nivelul  scă¬ 
zut  până  la  care  se  pogorâse 
condeiul  unuia  din  membrii  ei, 
a  adresat  dlui  Prof.  C.  R.-M.  ur¬ 
mătoarea  scrisoare ; 

Stimate  Domnule  Coleg, 

Membrii  Academiei  Române,  după  ce 
in  şedinţa  de  Vineri,  15  Octomvrie  cu¬ 
rent,  am  luat  cunoştinţă  cu  dureroasă 
surprindere  de  atacul  bruta l  din  revista 
„Saeculum"  (Sept.— Oct.  1943),  —  iţi 
exprimă  adâncul  lor  regret  că  aceasta 
vine  din  partea  unui  membru  al  Aca¬ 
demiei  Române,  lipsii  de  cea  mal  ele¬ 
mentară  deferenţă  faţă  de  Instituţiunea 
din  care  face  parte  şi  vă  trimite  —  cu 
cea  mat  caldă  simpatie  —  nestrămuta¬ 
tele  lor  sentimente  de  înaltă  stimă  co- 
legială. 

Urmează  semnăturile  urmă¬ 
torilor  academicieni,  29  la  nu¬ 
măr  ;  I.  Simionescu  (preşedinte), 
Al.  Lapedatu  (secretar  general), 
D.  Guşti,  Preot  Niculae  M.  Po- 
pescu,  N.  Vasilescu-Karpen,  G. 
lonescu-Siseşti,  Gr.  Antipa,  Ion 
L  Nistor,  Victor  Slâvescu,  N. 
Cartojan,  Th.  Capidan,  Gh.  L 


Brătianu,  Liviu  Rebreanu,  I.  Al, 
Brătescu-Voineşti,  N.  Bănescu, 
George  Enescu,  Andrei  Rădu- 
lescu,  Gh.  Macovei,  M,  Chică, 
D.  Pompei,  D.  Voinov,  Gh,  Murnu, 
General  Radu  Rosetti,  Tr.  Săvu- 
lescu,  L.  Mrazek,  P.  P.  Negulescu, 
C.  I.  Parhon,  D.  Caracostea  şi 
I.  Petrovici, 

Scrisoarea  a  fost  reprodusă 
în  facsimil  de  ziarul  „Timpul" 
(nr.  2331  din  6  Noemvrie  a.  c.), 
care-i  închină  dlui  Prof.  C.  R.-M, 
o  pagină  omagială,  cu  contribu- 
ţiuni  datorite  dlor :  Prof.  I.  Pe- 
trovici,  Prof.  I.  Simionescu,  Prof, 
Mircea  Florian,  Prof.  N.  Bagdasar, 
Prof.  Anton  Dimitriu  şi  Petru 
Manoliu,  căruia  ii  revine  iniţia¬ 
tiva  acestui  omagiu,  calificat  de 
dsa :  „  Un  act  de  solidaritate  îm¬ 
potriva  Blagismulaf , 

Nu  ne  reţinem  asupra  moti¬ 
velor  cari  stau  la  obârşia  con¬ 
flictului  dintre  filosofii  C.  R.-M. 
şi  L.  B.  Asta,  cu  at  t  mai  vârtos 
cu  cât  şi  faţă  de  unele  idei  ale 
dlui  C.  R.-M,  (aşternute  b.  o.  în 
cartea  „Românismul")  avem  a- 
numite  rezerve.  Pe  noi  ne  inte¬ 
resează,  deocamdată,  atitudinea 
dlui  L.  B.  faţă  de  adversarii 
ideilor  dsale.  Ea  degenerează  de 
fiecare  dată  in  atacuri  ad  per- 
sonam.  Şi,  în  această  privinţă, 
trebue  reţinut  un  pasaj  semnifi¬ 
cativ  din  articolul  dlui  Prof.  I. 
Petrovici.  După  ce  relevează  în¬ 
suşirile  omului  şi  valoarea  operei 
dlui  C,  R.-M-,  actualul  ministru 
al  Culturii  naţionale  şi  al  Cul¬ 
telor  scrie  : 

„Naş  insista  poate  atâta  a- 
supra  acestei  frumoase  împere¬ 
cheri  de  inimă  şi  minte,  dacă 
distincţia  intelectului  s’ar  înto- 

vărăşi  îndeobşte  cu  bunătatea 
caracterului.  Din  nefericire  — 
ştim  din  istorie  şi  experienţă  — 
au  existat  şi  există  oameni  re¬ 
marcabili  ca  inteligenţă,  dar  ca¬ 
pabili  de  toate  micimile  şi  de 
toate  meschinăriile  imaginabile ; 
pseudoolimpieni  al  căror  calm 
exterior  nu  este  determinat  de 
frâna  inteligenţei,  ci  de  răceala 
veninului". 

„Nimic  n’a  fost  mai  străin 
Profesorului  C.  R.-M.,  atât  în 
viaţa  sa  de  publicist  cât  şi  în 
relaţiile  sale  personale,  ca  invec¬ 
tiva  şi  insulta"  —  constată  dl 
Prof.  N.  Bagdasar.  „Cine  a  avut 
norocul  să-l  cunoască  mai  în 
deaproape,  poate  mărturisi  că 
mijloacele  vulgare  de  discuţie 
îi  repugnă  organic.  El  a  căutat, 
necontenit  să  pună  fllosofie  în 
viaţă,  nu  să  introducă  viaţa  vul¬ 
gară  în  fiîosofie". 

Din  aceste  elegante  înfrun¬ 
tări  indirecte,  dl  L.  B.  poate 
culege  calificative  câte  vrea,  pen¬ 
tru  definirea  comportării  dsale 
pe  tărâm  polemic. 

Mai  darnic  în  expresii  decât 
gânditorii  citaţi,  dl  Petru  Mano- 
liu  merge  deadreptul  la  ţintă, 
ferindu-se  de  echivocul  afirma¬ 
ţiilor  făcute  pe  ocolite.  In  iniţi¬ 
ativa  omagiului  pe  care  ziarul 
„Timpul"  i-1  aduce  dlui  C,  R.-M. 
trebueşte  văzută  „hotărâta  îm¬ 
potrivire  a  unor  intelectuali  de 
a  nu  lăsa  să  se  încetăţenească 
în  viaţa  noastră  de  cultură,  me¬ 
tode  degradante,  şi  cari  insultă 
demnitatea  de  om.  —  Dacă  aş 
fi  rămas  într'o  indiferenţă  ex¬ 
pectativă,  însemna  nu  numai  să 
las  să  treacă  sub  tăcere  o  ten¬ 
tativă  trivială,  ci  să  şi  admit. 


implicit,  crearea  unui  periculos 
precedent".  Frazele  vulgare  şi 
peste  tot  „invitaţia  dlui  L.  B.  la 
trivialitate  şi  inconştienţă"  — 
„aceasta  trivialitate  latentă  pe 
care  a  simţit-o  şi  marele  N,  Iorga, 
împotrivindu-se  Ia  intrarea  ei  în 
Academia  Română"  —  sunt  ur¬ 
gisite  din  capul  locului  de  către 
dl  P.  Manoliu. 

0  ultimă  transcriere  din  ar¬ 
ticolul  dsale  i 

„Şi,  apoi,  dacă  dl  Biaga 
iubeşte  jocul  ieftin  de  cuvinte, 
de  ce  nu  se  gândeşte  că  fîlosofia 
sa  e  predestinată  să  se  numească 
blagism  sau  blegism?" 

Recolta  este  într’adevăr  a- 
bundentă  ;  ea  a  întrecut  cele  mai 
optimiste  aşteptări.  Cine  a  se¬ 
mănat  vreo  dată  vânt  fără  să 
culeagă  furtună  ? 

.£> 

DUMINECĂ  24  Oct.  a.  c„  a 
fost  aşezată  la  Beiuş  piatra  de 
temelie  a  unui  aşezământ  pe  care 
osârdia  P.  Sf,  Episcop  Dr.  Ni - 
colae  Popoviciu  l-a  conceput  pen¬ 
tru  ocrotirea  şi  luminarea  orfa¬ 
nilor  de  războiu  din  loc  şi  din 
ţara  Bihariei. 

Solemnitatea  a  fost  onorată 
cu  prezenţa  a  număroase  perso¬ 
nalităţi  conducătoare,  în  frunte 
cu  dl  Prof.  I-  Petrovici,  mini¬ 
strul  Culturii  naţionale  şi  ai  Cul¬ 
telor,  şi  a  prilejuit  o  răsunătoare 
manifestaţie  ortodoxă  româ¬ 
nească, 

INSTITUTUL  de  Istorie  naţio¬ 
nală  de  pe  lângă  Universitatea 
Daciei  Superioare,  prin  directo¬ 
rul  său,  Păr.  Prof,  Dr.  I.  Lupaş, 
a  organizat  o  săptămână  istorică 
(8—12  Nov.  a.  c.),  în  cursul  că- 

reia,  prin  conferinţe  zilnice,  îm¬ 
preunate  cu  discuţii  instructive, 
au  fost  evocate  o  seamă  de  „Fi¬ 
guri  reprezentative  din  trecutul 
românesc".  Şi-au  dat  concursul 
următorii  colaboratori  ai  Institu¬ 
tului  ;  Prob  I.  Lupaş,  Şef  de  lu¬ 
crări  M.  Macrea,  Lector  N.  Lascu, 
Prof.  T.  Bodogae,  Şef  de  lucrări 
Şt.  Pascu  şi  Prof.  I.  Moga. 

In  conferinţa  inaugurală.  Păr, 
Prof.  I.  Lupaş  a  vorbit,  cu  com¬ 
petenta  şi  avântul  pe  cari  i  le 
cunoaştem  de  mult,  despre  edu¬ 
caţia  istorică  a  intelectualilor 
români,  iar  Păr,  Prof.  Teodor 
Bodogae  a  evocat  pe  „Primii 
mucenici  ai  credint  i  strămoşeşti" 
din  Dacia  şi  Sudul  Dunării. 

Conferinţele  au  avut  un  răsunet 
deosebit  în  rândurile  intelectua¬ 
lilor  sibieni. 

VATICANUL  a  fost  bombardat 
în  5  Nov.  a.  c.  de  avioane  angio- 
americane.  O  telegramă  a  agen¬ 
ţiei  noastre  oficiale  de  ştiri  „Ra- 
dor",  datată  9  Nov.  a.  c.  şi  re¬ 
produsă  de  ziarele  din  capitală, 
precizează  că  sunt  de  plâns  ur¬ 
mătoarele  pagube : 

1,  La  biserica  sf.  Petra.  — 
Marea  fereastră  ovală  situată  în 
dosul  amvonului  sfântului  Petru, 
din  fundul  absidei,  străpunsă  de 
15  schiţe  de  obuz,  parţial  distrusă. 
Ferestrele  cari  dădeau  în  spre 
locul  unde  a  căzut  bomba,  au 
fost  deasetnenea  distruse,  iar  alte 
patru,  aşezate  în  partea  de  nord 
a  bolţii  capelei,  au  fost  smulse 
din  ţâţâni  de  presiunea  exploziei, 

2.  La  palatul  guvernatorului 
Vaticanului.  —  O  bombă  căzută 
în  apropierea  lui,  a  avariat  ca¬ 
binetele  de  lucru  ale  cardinalilor 


Carnali  şi  Tardini  (vice-secretar 
de  stat),  camerile  princiare  şi 
culoarele. 

3.  La  pivniţele  de  alimente  ale 
Vaticanului.  —  Aci,  bombarda¬ 
mentul  a  cauzat  „pagube  mate¬ 
riale  considerabile'’,  precizează 
telegrama  citată.  In  speţă : 

„Toate  sticlele  conţinând  vinuri 
şi  băuturi  spirtoase,  precum  şi 
băuturile  care  erau  păstrate  în 
mari  rezervoare  de  sticlă  au  fost 
sparte". 

Precizarea  sfârşeşte  aici. 
Astea-s ..  „alimentele"  conside¬ 
rabil  păgubite  de  iureşul  bom¬ 
bardierelor  atacatoare. 

Mâhniţi  până'n  adâncul  sufle¬ 
tului,  ca  totdeauna  când  auzim 
de  vreo  nouă  ispravă  nimicitoare 
comisă  de  zeul  răsboiului  împo¬ 
triva  bunurilor  culturii  şi  civili¬ 
zaţiei  noastre,  trebue  să  mărtu¬ 
risim  pe  şleau  că  amănunte  de 
specia  celui  semnalat  la  sfârşitul 
telegramei  citate,  departe  de-a 
stârni  simţăminte  de  compătimire 
şi  revoltă,  sunt  de  aşa  natură 
încât  auzindu-le,  te  umflă  râsul. 

Numai  pentru  o  clipă  ! 

Ca  să  te  întrebi,  apoi,  că  oare 
de  asta-i  arde  nefericitei  ome¬ 
niri  actuale,  să  audă  că  Vati¬ 
canul  deplânge,  printre  „victi¬ 
mele"  bombardamentului  din  5 
1.  c.,  bateriile  sale  de  băuturi 
spirtoase  ? 

„Rador"  transmite,  in  ştirea 
din  care  am  citat,  textul  unei 
corespondenţe  a  agenţiei  DNB, 
datată  din  Roma.  Reporterul 
acesteia  s’a  informat,  de  sigur, 
la  faţa  locului,  despre  pagubele 
cauzate  de  bombardament.  Ceea 
ce  presupune,  întru  cât  era  vorba 
de  un  stat  neutru,  cu  un  pro- 

tocol  riguros,  că.  el  deţine  ştirea 
din  partea  unui  purtător  de  cu¬ 
vânt  oficial  al  Vaticanului. 

Cumplită  trebue  să  fi  fost  jalea 
„cercurilor  competente"  la  ve¬ 
derea  vraişte!  din  pivniţele  pa¬ 
pale  (secţia  :  spirtoase ),  dacă  me¬ 
sagerul  lor  şi-a  pierdut  într'atâta 
firea,  încât  denunţă  urbi  et  orbi 
un  amănunt  care  nu  vatămă 
câtuşi  de  puţin  mântuirea  lumii 
papistaşe,  ci  cel  mult  buna  dis¬ 
poziţie  a  câtorva  purpuraţi. 

Un  simţământ  de  elementară 
pudoare  îi  obliga  pe  cei  ce 
au  transmis  această  ştire  să-şi 
aducă  aminte  că  „nu  numai  cu 
pâine  va  trăi  omul"...  Asta,  chiar 
când  pleznesc  sub  presiunea  ex¬ 
ploziei  bombelor  sticlele  de  spir¬ 
toase  din  pivniţele  Vaticanului. 

PĂRINTELE  Diacon  Dr.  Emi- 
îian  Vasilescu ,  asistent  definitiv 
ia  Facultatea  de  Teologie  din 
Bucureşti,  a  fost  numit  —  prin 
chemare  —  profesor  titular  la 
catedra  de  Apologetică  şi  Socio¬ 
logie  creştină  dela  Academia 
teologică  „Andreiană". 

Activitatea  sa  anterioară,  pe 
cât  de  frumoasă,  pe  atât  de  bo¬ 
gată  şi  de  temeinică,  îndreptă¬ 
ţeşte  cele  mai  optimiste  nădejdi. 
Bucuria  cu  care  îl  vedem  la 
Sibiu  este,  de  aceea,  deplină. 

& 

MARELE  Colegiu  electoral 
care  va  proceda  la  complectarea 
scaunelor  vlădiceşti  vacante  — 
Arhiepiscopia  Chişinăului,  Epi¬ 
scopiile  Hotinului,  Cetăţii  Aibe- 
Ismail,  Argeşului,  Constanţei  şi 
Buzăului  —  se  va  întruni  în 
Capitală,  în  prima  jumătate  a 
lunii  Ianuarie  1944. 


In  vederea  săvârşirii  alegerilor, 
printr'un  Decret-Lege  publicat 
în  „Monitorul  Oficial"  nr.  296 
din  18  Dec.  a.  c,,  a  fost  mo¬ 
dificat  articolul  12  din  Legea 
pentru  organizarea  Bisericii  orto¬ 
doxe  române,  precum  urmează  i 

„Alegerea  episcopilor  şi  arhi¬ 
episcopilor  mitropoiiţi,  se  face 
de  un  colegiu  electoral  compus 
din  membrii  congresului  naţional 
bisericesc  şi  din  cei  ai  adunării 
eparhiale  a  eparhiei  vacante. 

La  alegere  vor  lua  parte  ca 
membri  de  drept,  întrucât  vor 
fi  creştini  ortodocşi  şi :  preşe¬ 
dintele  şi  vice-preşedintele  con¬ 
siliului  de  miniştri,  ministrul  cul¬ 
turii  naţionale  şi  al  cultelor, 
prim-preşedintele  înaltei  Curţi  de 
casaţie  şi  justiţie,  rectorii  uni¬ 
versităţilor,  decanii  facultăţilor 
de  teologie  şi  rectorul  Academiei 
teologice  din  Sibiu. 

Convocarea  colegiului  electoral 
se  face  prin  decretul  Conducă¬ 
torului  Statului  Ia  propunerea 
ministrului  culturii  naţionale  şi 
al  cultelor,  de  acord  cu  Patri¬ 
arhul  Bisericii  Ortodoxe  Române, 
preşedinte  al  congresului  naţional 
bisericesc,  iar  în  lipsa  acestuia 
cu  ace!  chemat  a-1  înlocui  po¬ 
trivit  art.  2  şi  11  din  statutul 
pentru  organizarea  Bisericii  Or¬ 
todoxe  Române. 

Examinarea  canonică  a  celor 
aleşi  se  face  de  Sf.  Sinod,  iar 
confirmarea  lor  de  Rege  Ia  pro¬ 
punerea  Conducătorului  Statului, 
urmând  apoi  potrivit  datinilor 
ţării,  învestirea  regală. 

Dacă,  in  termen  de  zece  zile, 
socotit  dela  hotărârea  Sfântului 
Sinod  nu  a  intervenit  confir¬ 
marea,  se  va  proceda  la  o  nouă 

alegere  în  termenul  ce  se  va 
fixa  potrivit  alin.  3. 

<£) 

I.  P.  SF.  SA  Mitropolitul  Vi- 
sarion  Puiu  a  demisionat  din 
funcţiunea  de  şef  al  Misiunii 
ortodoxe  române  în  Transnistria. 

Locul  său  a  fost  luai  de  I.  P. 
Cuv,  Arhimandrit  Dr.  Antim 
Nica,  asistent  la  Facultatea  de 
Teologie  din  Bucureşti,  care  a 
mai  funcţionat  ca  vicar  al  ace¬ 
stei  misiuni.  Tânăr,  cult,  stăruitor 
şi  bun  cunoscător  al  stărilor  bi¬ 


sericeşti  de  dincolo  de  Nistru, 
I.  P.  C.  Sa  va  face  faţă  cu  de¬ 
stoinicie  şi  demnitate  grelelor 
îndatoriri  apostoleşti  ce-i  revin 
în  noua  calitate 

PE  lângă  Patriarhia  Română 
au  fost  create  două  noui  posturi 
de  arhierei-vicari,  încredinţate 
de  Sf.  Sinod  I.  P,  C.  Arhim, 
Atanasie  Dlncă  şi  Părintelui  I. 
Gafton. 

